x 


CTA. APOSTOLI 


COMMENTARIUM OFFICIALE 


Acta Pii PP.’ XI: Litterae encyclicae, p. 177- Sermo, p. 229. 


Acta SS. Congregationum: Suprema Officii: Notificatio, 
p- 233.- S.C. Consistorialis: 1. Provisig Ecclesiarum, p. 234. H. Desi- 
gnatio Ordinarii pro appellatione, p, 285'- C. Comcilii:S8, lacobi de 
Venezuela ‘et aliarum. - De: Vicario generali et capitulari, p. 236. 


Acta Tribunalium: S. Romana Rota; Citatio edictalis (Marianopoli- 
tana. Null. matg.: Viau-Charlebois), p. 236. 


Appendix: Vicariatus Urbis; Citatio edictalis (Romana. Null. matr.: 
Damasso-Jacobs de Paiva), p- 237. 


Diarlam ‘Romanse Curiae: Udiensa’ diplomatica- 8. C. dei. Riti: 
Antipreparatoria e Generale - Segreteria ai Stato: Nomine - 
pp. 288-240. 


TYPIS POLYGLOTTIS ‘VATICANIS 


Pilasto delia Caneelleria — Roma In Italia, Lib. 80 — extra Italiam, 
“Libreria Vaticana — GHA del Vaticano, exis 


; 
4 
& 
> j 

if A we ‘ 
+” x4 
| 
} 
vel wtilitas id Yostutare videbitue> (Ex Commontorid 


Quadragesimo anno. - Ad venerabiles fratres 


INDEX: -HUIUS. PASCICUL 


(An. n, 6 = 1 Tunii 


PII PP. XI 


LITTERAE EncYoLicar 


Patriarchas, Primates, Archiepiscopos, 
Episcopos aliosque locorum Ordinarios, 
pacem et communionem cum Apostolica 
Sede habentes itemque ad christifideles ’ 
eatholici orbis universos: De ordine. so- 
ciali instaurando et ad evangelicae legis 
normam perficiendo, in annum x1 post 
éditas Leonis Litteras* encyclicas 


PAG. 


CONGREGATIO OCONCILIT 


S. Iacobi de Venezuela et aliarum. - De Vicario 
generali ac capitulari.- Maii 1931 . 


ACTA TRIBUNALIUM 
ROMANA ROTA 
Citatio edictalis: Marianopolitana. - Nullitatis 


matrimonii - 24. Maii 
1931... 


«Rerum novarum >». - 15.Maii 1931. . 


Sermo 


Noi vogliamo dedicare, habitus in aula sacri 
Consistorii, post praelectum decretum 
super virtutibus Ven.S. D. Glycerii Lan- ‘ 
driani, Sch. Piarum. - 91 Maté 1931. . Citatio edictalis: Romana. - Nullitatis matri- 


19381 


ACTA 88. CONGREGATIONUM 


SUPREMA 8, CONGREGATIO 8, OFFICI DIARIUM ROMANAE CURIAE 

I. Udienza diplomatica 

Il. Sacra Congregazione dei Riti: Antiprepe 
ratoria e Generale . . j 


8, CONGREGATIO CONSISTORIALIS 


Provisio Ecclesiarum . . 
Ii. Designatio Ordinarii pro appellatione . 


iL. PAPIRO VATICANO GRECO 1, PaBopwov mepe pvyns. 2. Regi- 
stri fondiari della Marmarica a cura di M. Norsa e G.-Virenii, Citta del Vati- 
cano, 1931, pp. xxmi-70 e tav. xv in fototipia, 


Roma L. 100— Italia L. 108 Estero: 119 


(B) 
Ii Papiro Vaticano greco 11, il pid importante della collezione Vaticana, trascrilto ed 
illustrato dai valenti papirologhi della scuola di Firenze, contiene una ‘parte importante. di 
un'opera letteraria, finora considerata come perduta, cioé lo seritto ,sull'esiglio di Favorino 
di Aries. Questi, amico di Plutareo e maestro di Aule Gellio, benché nato nella Gallia Nar- 
bonense, fu celebrato al suo tempo come «serittore éllenico di-primissimo ordine, mirabilmente 
dotto cosi di ellenica come di romana erndizione ». Il testo del- suo opuscolo consolatcrio, ora 
restituito agli amici della ¢coltura Classica, vien riprodotto in una fédele traserizione diploma- |. 
tica_ed in forma corretta, Le tavole danke al completo i] testo letterario e dei 
seritti a del papiro. 


Venit apud “Acta ‘Aposto. 
Uicae Sedis (Libreria Vaticona’- Citta: det Vaticaina) 


i 
{ 
4 


Annus XXIII - Vol. XXIII 1 Iunii 1931 Num. 6 


ACTA APOSTOLICAE SEDIS 


COMMENTARIUM OFFICIALE 


ACTA PII PP. XI 


LITTERAE ENCYCLICAE 


AD VENERABILES FRATRES PATRIARCHAS, PRIMATES, ARCHIEPISCOPOS, EPI- 
SCOPOS ALIOSQUE LOCORUM ORDINARIOS, PACEM ET COMMUNIONEM 
CUM APOSTOLICA SEDE HABENTES ITEMQUE AD CHRISTIFIDELES CATHO- 
LICI ORBIS UNIVERSOS: DE ORDINE SOCIALI INSTAURANDO ET AD 
EVANGELICAE LEGIS NORMAM PERFICIENDO, IN ANNUM XL POST 
EDITAS LEONIS XIII LITTERAS ENCYCLICAS « RERUM NOVARUM >. 


PIUS PP. XI 


VENERABILES FRATRES, DILECTE FILI 
SALUTEM ET APOSTOLICAM BENEDICTIONEM 


Quadragesimo anno expleto, ex quo fel. rec. Leonis XIII «Rerum Novarum. 
egregiae Litterae Rerum mnovarum prodiere, universus orbis 
catholicus grata recordatione perfunditur, easque digna cele- 
bratione commemorandas suscipit. 

Et sane, quamquam insigni illi pastoralis sollicitudinis docu- 
mento viam quodammodo straverant eiusdem Decessoris Nostri 
Litterae sive de societatis humanae principio, quod est familia 
et venerandum matrimonii Sacramentum, ‘ sive de origine civilis 
potestatis® eiusque ordinata cum Ecclesia colligatione,* sive 
de praecipuis civium christianorum officiis, * sive adversus « socia- 

? Litt. Encycl. Arcanum, d. 10 Febr. 1880. 

® Litt. Encycl. Diuturnum, d: 29 lunii 1881. 


* Litt. Encycl. Immortale Dei, d. 1 Nov. 1885. 
* Litt. Encycl. Sapientiae christianae, d. 10 Ian. 1890. 


Acta, vol. XXIII, n. 6. — 1-6-931. 

listarum » placita' et pravam de humana libertate doctrinam ° 
aliaeque id genus, quae Leonis XIII mentem abunde expres- 
serant, Encyclicae tamen Litterae Rerum novarum hoc pecu- 
liare habuerunt prae ceteris, quod universo humano generi ad 
arduam de humana consortione causam, quam « socialem quae- 
stionem » appellant, rite solvendam tutissimas statuerunt normas 
cum maxime id opportunum atque adeo necessarium erat. 

Nam saeculo undevicesimo ad exitum properante, novum rei 
oeconomicae obortum genus novaque industriae incrementa in 
plerisque nationibus eo devenerant, ut hominum communitas 
magis magisque in duas classes dispertita appareret: quarum altera 
quidem numero exigua, vix non omnibus fruebatur commodis a 
modernis inventis tam copiose allatis; altera vero, ingentem com- 
plectens opificum multitudinem, calamitosa egestate pressa, frustra 
ex angustiis, in quibus versabatur, excedere contendebat. 

Rerum condicionem facile profecto ferebant ii, qui, divitiis 
abundantes, eam necessariis oeconomiae legibus inductam puta- 
bant, ideoque totam de miseris sublevandis curam uni caritati 
demandatam volebant, perinde quasi caritas iustitiae violationem 
a legumlatoribus non modo toleratam, sed interdum sancitam, 
tegere debuisset. Contra duriore fortuna conflictati: aegerrime 
id tolerabant durissimoque iugo diutius colla supponere detrecta- 
bant opifices, quorum alii, malorum consiliorum aestu abrepti, 
omnium rerum perturbationem appetebant, alii, quos christiana 
institutio a pravis huiusmodi conatibus absterreret, in ea tamen 
sententia perstabant, plurima hac in re prorsus et quam cito esse 
reformanda. 

Nec aliter sentiebant complures illi catholici viri, sive sacer- 
dotes sive laici, quos miranda sane caritas ad immeritam pro- 
letariorum inopiam sublevandam iam diu concitaverat, quique 
sibi persuadere nullatenus poterant tam ingens tamque iniquum 
in temporalium bonorum distributione discrimen cum Sapientis- 
simi Creatoris consiliis revera congruere. 


? Litt. Encycl. Quod apostolici muneris, d. 28 Dec. 1878. 
® Litt. Encycl. Libertas, d. 20 lunii 1888. 

Profecto ad lugendam hance rerum publicarum deordinatio- 
nem praesens hi remedium, firmumque contra peiora pericula 
munimen sincere quaerebant; sed, quae est humanarum mentium 
vel optimarum imbecillitas, hinc ut perniciosi novatores repulsi, 
illine ab ipsis boni operis sociis aliorum consiliorum fautoribus 
impediti, inter varias opiniones incerti, quo se verterent anci- 
pites haerebant. 

In tanta igitur animorum conflictione, cum ultro citroque, nec 


semper pacifice exerceretur lis, ut saepe alias, omnium oculi ad- 


Petri Cathedram adiiciebantur, ad sacrum hoc totius veritatis depo- 
situm, unde verba salutis in universum orbem effunduntur; atque ad 
pedes Christi in terris Vicariiinsueta quadam frequentia confluentes, 
et rerum socialium periti, et operum conductores, et opifices 
ipsi, uno ore efflagitabant ut tandem sibi tutum indicaretur iter. 

Diu haec omnia secum coram Deo perpendit prudentissimus 
Pontifex, peritissimos quosque in consilium accivit, rerum mo- 
menta hine inde attente pensitavit; ac tandem, « Apostolici mu- 
neris conscientia » monente,‘ ne officium taciturnitate neglexisse 
videretur, * universam Christi Ecclesiam atque adeo humanum 
genus universum pro divino magisterio sibi credito alloqui statuit, 

Intonuit ergo die xv Maii anni mpcccxcr vox illa diu expetita, 
eaque neque rei difficultate deterrita neque senio debilitata, sed 
experrecta virtute humanam familiam novas in re sociali docuit 
aggredi vias. 

Nostis, Venerabiles Fratres dilectique Filii, et optime cal- 
letis mirabilem doctrinam, quae Litteras Encyclicas Rerum nova- 
rum ad temporum memoriam -insignes fecit. In his optimus 
Pastor, tam magnam hominum partem dolens « in misera cala- 
mitosaque fortuna indigne versari, opificum causam, quos inhu- 
manitati dominorum effrenataeque competitorum cupiditati so- 
litarios atque indefensos tempus tradiderat >,* magno animo 
per se ipse tuendam suscepit, nihil auxilii petens neque a 


' Litt. Encycl. Rerum novarwum, d. 15 Maii 1891, n. 1. 
? Cfr. Litt. Encycl. Rerwm novarum, n. 13, 
Litt. Encycl. Rerum novarum, n. 2. 

liberalismo neque a socialismo, quorum alter ad causam socia- 
lem legitime dirimendam prorsus impotentem sese probaverat, 
alter remedium proponens, quod malum ipsum longe superaret, 
humanam societatem in peiora pericula coniecisset. 

Pontifex vero, iure suo plane usus atque probe tenens reli- 
gionis custodiam dispensationemque earum rerum, quae cum illa 
arcto vinculo sociantur, sibi potissimum commissas fuisse, cum 
causa ageretur, « cuius exitus probabilis quidem nullus, nisi 
advocata religione Ecclesiaque », reperiretur,' immutabilibus 
principiis ex rectae rationis ac divinae revelationis thesauro 
depromptis tantum innixus, « iura et officia, quibus locupletes 
et proletarios, eos qui rem et eos qui operam conferant, inter se 
oportet contineri »,* atque etiam quid Ecclesia, quid rei publicae 
principes, quid ii ipsi quorum interest praestare debeant, confidenter 
et « sicut potestatem habens » * indicavit atque proclamavit. 

Nec frustra intonuit Apostolica vox; quin immo, stupentes 
eam audivere, maximoque prosecuti sunt favore non modo oboe- 
dientes Ecclesiae filii, sed etiam complures a veritate aut ab 
unitate fidei longe aberrantes, et vix non omnes quotquot de re 
sociali et oeconomica sive privato studio sive ‘legibus ferendis 
solliciti deinceps fuere. 

Sed maxime laetabundi Litteras illas exceperunt christiani 
opifices, qui se a suprema in terris Auctoritate vindicatos et 
defensos senserunt, iique omnes generosi viri qui, de opificum 
levanda condicione iam diu solliciti, nihil fere adhuc invenerant 
nisi multorum incuriam atque adeo odiosas plurium suspiciones 
sin minus apertas hostilitates. [ure igitur hi omnes Apostolicas 
Litteras tantis deinceps honoribus semper honestarunt, ut passim 
soleant varia pro variis locis grati animi significatione illarum 
memoriam quotannis recolere. 

In tanto animorum concentu non defuerunt tamen qui non- 
nihil commoverentur; quo factum est, ut tam nobilis et alta 


' Cfr. Litt. Encycl. Rerum novarum, n. 13. 
* Litt. Encycl. Rerum novarum, n. 1. 
Matru., VII, 29. 

Leonis XIII doctrina mundanis auribus prorsus nova, a quibusdam 
vel inter catholicos in suspicionem vocaretur, quosdam vero 
etiam offenderet. Per eam enim liberalismi idola audacter impe- 
tita evertebantur, inveterata praeiudicia nihili fiebant, tempora 
praeter spem praevertebantur, ita ut et tardi corde novam hance 
philosophiam socialem ediscere aspernarentur, et animo pavidi 
fastigium illud ascendere pertimescerent. Fuerunt etiam qui 
hance lucem quidem admirarentur, sed fictam quandam perfe- 
ctionis speciem optandam magis quam expectandam reputarent. 
Opportunum ergo ducimus, Venerabiles Fratres et dilecti 
Filii, dum sollemnis commemoratio quadragesimi anniversarii 
Litterarum Rerum novarum tanto animi fervore ab omnibus 
ubique, maxime vero ab opificibus catholicis undique in. hance 
Almam Urbem confluentibus, celebratur, hac uti occasione ut, 
quae magna ex iis in Ecclesiam catholicam atque adeo in huma- 
nam societatem universam redundarunt bona recolamus; tanti 
Magistri doctrinam de re sociali et oeconomica, a dubitatio- 
nibus quibusdam vindicatam, enucleatius quoad quaedam capita 
evolvamus; denique oeconomia hodierna in iudicium vocata et 
socialismi cognita causa, radicem praesentis socialis turbationis 
detegamus simulque unam salutiferae instaurationis viam osten- 
damus, christianam nempe morum reformationem. Haec omnia, 
quae tractanda suscipimus, tria constituent capita, in quibus 
exponendis praesentes hae Litterae totae versabuntur. 


Atque, ut ab eo initium capiamus, quod primo loco dicen- 
dum proposuimus, temperare Nobis non possumus quin, moni- 
tum secuti §. Ambrosii dicentis: « Nullum referenda gratia 
maius esse officium >,‘ amplissimas Deo 0. M. referamus gra- 
tes ob ingentia quae ex Leonianis Litteris Ecclesiae et socie- 
tati humanae beneficia obvenerunt. Quae quidem beneficia si 
vel cursim commemorare velimus, vix non solida horum qua- 


1S. AmBros., De excessu fratris sui Satyri, lib. I, 44. 

draginta annorum historia, ad rem socialem quod attinet, esset 
in memoriam revocanda. Ka tamen ad tria potissimum capita 
commode redigi possunt, secundum tria auxiliorum genera, quae 
Decessor Noster ad magnum suum instaurationis opus perfi- 
ciendum exoptabat. 

Et primum quidem, quid ab Ecclesia expectandum esset 
ipse Leo luculenter edixerat: « Videlicet Ecclesia est, quae 
promit ex Evangelio doctrinas quarum virtute aut plane com- 
poni certamen potest, aut certe fieri, detracta asperitate, mol- 
lius; eademque est, quae non instruere mentem tantummodo, 
sed regere vitam et mores singulorum praeceptis suis conten- 
dit; quae statum ipsum proletariorum ad meliora promovet 
pluribus utilissime institutis >. * 

Iamvero pretiosos hos latices Ecclesia inertes in sinu suo 
haerere nullatenus est passa, sed ad commune exoptatae pacis 
bonum copiose inde hausit. Quam enim doctrinam de re 
sociali et oeconomica Litterae Rerum novarum tradiderant, eam 
ipse Leo XIII eiusque Successores iterum iterumque qua voce 
qua scriptis proclamare et urgere ac rerum temporumque 
rationibus convenienter aptare pro re nata non destiterunt, 
paternam semper prae se ferentes caritatem et pastoralem con- 
stantiam, in pauperum maxime ac debilium defensione;* nec 
aliter se gesserunt tot Sacrorum Antistites, qui eandem doctri- 
nam assidue ac scite interpretati, commentationibus illustrarunt 
atque ad diversarum regionum condiciones secundum Sanctae 
Sedis mentem et institutiones accommodandam curarunt. * 

Nil igitur mirum quod, Ecclesia duce et magistra, complu- 

Litt. Encycl. Rerum novarum, n. 13. 

* Satis sit aliqua tantum eorum indicare: Leo XIII, Litt. Apostol. Praeclara, 
d. 20 Iunii 1894; Litt. Encycl. Graves de communi, d. 18 lan. 1901. — Pius X, Motu pro- 
prio De Actione populari christiana, d. 8 Dec. 1903.— Benepicrus XV, Litt. Encyel. 
Ad béatissimi. d. 1 Nov. 1914. — Pius XI, Litt. Encyel. Ubi arcano, d. 23 Dec. 1922; 
Litt. Encycl. Rite eapiatis, d. 30 Apr. 1926. 

° Cfr. La Hiérarchie catholique et le Probléme social depuis l’Encyclique « Rerum 
novarum » — 1891-1931, pp. xvi-335: edidit « Union internationale d'Etudes Sociales 


fondée 4 Malines, en 1920, sous la présidence du Card. Mercier.» - Paris, éditions 
«Spes », 1931. 

res docti viri, sive ecclesiastici sive laici, socialem et oecono- 
nomicam disciplinam secundum nostrae aetatis rationes evol- 
vendam sint naviter aggressi, eo studio praecipue ducti, ut 
immutata prorsus atque immutabilis Ecclesiae doctrina novis 
necessitatibus efficacius occurreret. 

Atque ita, Leonianis illis Litteris viam demonstrantibus et 
lumen afferentibus, vera quaedam disciplina socialis catholica 
exorta est, quam cotidie impigra opera fovent ac ditant lecti 
illi viri, quos Keclesiae adiutores appellavimus. Qui quidem non 
in eruditis umbraculis delitescere sinunt, sed in solem atque 
pulverem eam producunt, quemadmodum scholae apprime utiles 
atque celebratae, in Catholicis Universitatibus, Academiis, Semi- 
nariis institutae; sociales conventus, seu « hebdomadae », saepius — 
habiti laetisque cumulati fructibus, studiorum excitata coenacula ; 
opportuna denique et sana scripta quaquaversus et quacumque 
ratione vulgata, luculenter ostendunt. 

Neque his tantum limitibus utilitas circumscribitur, quae ex 
Leoniano documento promanavit; siquidem doctrina Litteris 
Rerum novarum tradita sensim sine sensu in eos quoque irre- 
psit, qui catholicae unitatis exsortes, Ecclesiae potestatem non 
agnoscunt; quo factum, ut catholica de re sociali principia 
paulatim in totius humanae societatis patrimonium transierint, 
aeternasque veritates quas cl. mem. Decessor Noster tam alte — 
proclamarat, non modo in acatholicis quoque ephemeridibus et libris, 
verum etiam in legumlatorum curiis aut tribunalium rostris 
crebro adductas atque vindicatas gratulemur. 

Quid vero, quod post immane bellum potiorum nationum 
rectores pacem, renovatis ex integro socialibus condicionibus, 
redintegrantes, inter statutas normas quae opificum laborem ad 
ius et aequum moderarentur, plurima sanxerunt quae cum Leo- 
nianis principiis et monitis tam mirifice congruunt, ut ex iis 
data opera deducta videantur? Litterae nimirum Rerum nova- 
rum documentum exstiterunt memorandum, in easque iure con- 
verti possunt verba Isaiae: « Levabit signum in nationes! >‘ 


' Is., XI, 12. 


In doctrina appli- 
eanda. 

Interea, dum scientificis investigationibus praeeuntibus, late 
in hominum mentes Leoniana praecepta diffunduntur, ad eorun- 
dem usum ventum est. Atque in primis actuosa cum benevo- 
lentia sedulae curae collatae sunt ad eorum hominum classem 
erigendam, quae ob recentiora artium incrementa in immensum 
quidem aucta, aequum in humana consortione locum seu gra- 
dum nondum obtinuerat, proptereaque neglecta paene et 
despecta iacebat: opifices dicimus, quibus excolendis impigram 
statim ex utroque clero sacerdotes, quamvis aliis pastoralibus 
curis distenti, Episcopis praeeuntibus, manum admoverunt magno 
cum illarum animarum fructu. Qui quidem constans labor in 
opificum animos christiano spiritu imbuendos susceptus, pluri- 
mum quoqgue iuvit, ad eos de sua vera dignitate conscios 
efficiendos habilesque reddendos, qui iuribus et officiis suae 
classis clare propositis, legitime et prospere progrederentur 
atque adeo reliquorum duces fierent. 

Exinde uberiora vitae adiumenta tutius sunt comparata ; 
nam non modo beneficentiae et caritatis opera, secundum Pon- 
tificis hortationes, multiplicari sunt coepta; sed praeterea ubique 
novae quoque et copiosiores in dies institutae consociationes, 
quibus Ecclesiae consilio ac plerumque Sacerdotum ductu, opi- 
fices, artifices, agricolae, mercenarii denique cuiusque generis 
mutuum auxilium mutuamque opem et praestant simul et 
accipiunt. 

Ad civilem vero potestatem quod attinet, Leo XIII, fines 
a liberalismo impositos audacter -transiliens, intrepide docet eam 
non meram esse habendam iurium rectique ordinis custodem, 
sed potius omni ope ei enitendum esse, ut « tota ratione legum 
atque institutorum,... ex ipsa conformatione atque institutione rei 
publicae ultro prosperitas tam communitatis quam privatorum 
efflorescat ».' Singulis sane cum civibus tum familiis iustam 
agendi libertatem permittendam; id tamen servato bono com- 
muni et remota cuiusquam iniuria. Rei publicae autem mode- 
ratorum esse communitatem eiusque partes tueri; sed in ipsis 


Litt. Encyel. Rerum novarum, n. 26. 

protegendis privatorum iuribus, praecipue infirmorum atque ino- 
pum rationem esse habendam. « Siquidem natio divitum, suis 
saepta praesidiis, minus eget tutela publica; miserum vulgus, 
nullis opibus suis tutum, in patrocinio reipublicae maxime inni- 
titur. Quocirca mercenarios, cum in multitudine egena nume- 
rentur, debet cura providentiaque singulari complecti respu- 
blica ». ' 

Non equidem negamus quosdam populorum moderatores iam 
ante Leonianas Litteras urgentioribus quibusdam opificum neces- 
sitatibus consuluisse atrocioresque iniurias contra eos illatas 
repressisse. Postquam vero a Petri Cathedra vox Apostolica in 
orbem universum personuit, gentium moderatores, tandem mune- 
ris plenius conscii, ad uberiorem politicam socialem promoven- 
dam animum cogitationemque adiecerunt. 

Reapse Encyclicae Litterae Rerum novarum, labantibus libe- 
ralismi placitis, quae iam diu efficacem gubernantium operam 
impediebant, populos ipsos ad politicam quandam socialem verius 
impensiusque fovendam impulerunt, et optimos quosque catho- 
licos viros ad utilem reipublicae rectoribus operam hac in re 
praestandam tantopere concitarunt, ut crebro novae huius poli- 
ticae etiam in publicorum legatorum coetibus perillustres fau- 
tores exstiterint; quin et ipsae recens conditae sociales leges 
haud raro a sacris Ecclesiae ministris Leoniana doctrina peni- 
tus imbutis popularium oratorum suftragiis propositae sunt earum- 
que exsecutio vehementer exacta ac promota. 

Ex hoc autem continenti atque indefesso labore nova iuris 
disciplinae sectio superiori aetati prorsus ignota orta est, quae 
sacra opificum iura ab hominis christianique dignitate profluen- 
tia fortiter tuetur: animam, sanitatem, vires, familiam, domos, 
officinas, mercedem, laboris pericula, omnia demum quae ad mer- 
cenariorum condicionem pertinent, hae leges protegenda susci- 
piunt, maxime quod ad mulieres puerosque attinet. Quod si huius- 
modi statuta cum Leonianis monitis non ubique nec in omnibus 
examussim conveniunt, negari tamen nequit in iis multa depre- 

hendi quae Litteras Rerwm novarum redolent, quibus plurimum 
est referendum si opificum condicio in melius fuit mutata. 

Postremo providentissimus Pontifex ostendit dominos ipsos- 
que opifices multa hac in causa posse, « iis videlicet insti- 
tutis, quorum ope et opportune subveniatur indigentibus, et 
ordo alter propius accedat ad alterum ».‘ Principem vero 
locum inter haec instituta tribuendum affirmat sodalitiis, quae 
sive solos opifices sive opifices simul et heros complecterentur; 
in quibus illustrandis et commendandis multus est, eorum natura, 
causa, opportunitate, iuribus, officiis, legibus mira prorsus sa- 
pientia declaratis. 

Quae quidem documenta opportune prorsus edita sunt: ea 
quippe tempestate in nonnullis nationibus qui rei publicae guber- 
nacula tractabant, liberalismo plane addicti, sodalitiis huiusmodi 
operariorum parum favebant, immo aperte adversabantur; similes- 
que aliarum hominum classium consociationes ultro agnoscentes 
patrocinioque sospitantes, nefaria iniuria nativum in societatem 
coeundi ius iis denegabant, quibus maxime opus erat, ut a poten- 
tiorum vexationibus sese defenderent ; neque inter ipsos catholicos 
deerant, qui operariorum conatus ad huiusmodi sodalitia ineunda 
obliquis oculis aspicerént, ac si quendam socialisticum aut sedi- 
tiosum spiritum saperent. 

Maxima igitur commendatione normae a Leone XIII pro 
sua auctoritate traditae dignae habentur, quae has oppositiones 
infringere et suspiciones disiicere potuerint; sed praestantiores 
quoque sunt factae, quod christianos opifices ad mutuas secundum 
varia artium genera consociationes instituendas hortatae sunt 
modumque id praestandi eos docuerunt, eorumque bene multos 
in officii via valde confirmarunt, quos socialistarum consocia- 
tiones, seipsas ut unicum humilium ac oppressorum praesidium 
et vindices venditantes, vehementer alliciebant. 

Peropportune autem declarabant Encyclicae Litterae Rerum 
novarum in condendis hisce consociationibus « ita constitui 
itaque gubernari opificum collegia oportere, ut instrumenta 

suppeditent aptissima maximeque expedita ad id, quod est 
propositum, quodque in eo consistit ut singuli e societate 
incrementum bonorum corporis, animi, rei familiaris, quoad 
potest, assequantur »; perspicuum vero esse, « ad perfectionem 
pietatis et morum tanquam ad causam praecipuam spectari 
oportere: eaque potissimum causa disciplinam socialem penitus 
dirigendam ».' Etenim « socialium legum posito in religione 
fundamento, pronum est iter ad stabilienda sociorum rationes 
mutuas, ut convictus quietus ac res florentes consequantur ».* 

His autem sodalitiis instituendis laudabili sane sedulitate 
sese devoverunt ubique cum clerus tum laici complures, inte- 
grum Leonis XIII propositum exsequi revera cupientes. Atque 
ita huiusmodi consociationes finxerunt opifices vere christianos, 
qui, diligens suae artis exercitium cum salutaribus religionis 
praeceptis amice sociantes, propria temporalia negotia ac iura 
efficaciter ac firmiter defenderent, servato debito iustitiae obse- 
quio et sincero cum aliis societatis classibus collaborandi studio, 
ad christianam totius vitae socialis renovationem. 

Quae Leonis XIII consilia ac monita alii aliter secundum 
varias locorum rationes’ ad effectum adduxerunt. Etenim in 
quibusdam regionibus una eademque consociatio omnes a Pon- 
tifice praestitutos fines persequendos suscepit; in aliis vero, 
rerum adiunctis id suadentibus vel postulantibus, ad quandam 
operae divisionem deventum est, distinctaeque sunt conditae 
consociationes, quarum aliae ad sodalium iura atque legitima 
commoda in operae mercatu defendenda incumberent, aliae 
mutuum in rebus oeconomicis adiutorium praestandum cura- 
rent, aliae denique religiosis ac moralibus officiis aliisque id 
genus muneribus adimplendis omnem operam conferrent suam. 

Altera haec via ibi potissimum inita est, ubi sive patriae 
leges, sive certa quaedam oeconomica instituta, sive lugenda illa 
in hodierna societate tam late patens animorum et cordium 
dissensio atque urgens contra conferta novarum rerum moli- 


' Litt. Encycl. Rerum novarum, n. 42. 
* Litt. Encycl. Rerum novarum, n. 43. 

torum agmina studiis viribusque coniunctis resistendi necessitas, 
impedimento erat, quominus catholici catholicos syndicatus con- 
dere possent. In ea enim rerum condicione vix non cogi viden- 
tur syndicatibus neutris se adscribere, qui tamen semper 
iustitiam et aequitatem profiteantur et sociis catholicis plenam 
suae conscientiae providendi atque Ecclesiae mandatis obtempe- 
randi libertatem faciant. Episcoporum sane est, ubi has consociatio- 
nes ex rerum adiunctis necessarias neque religioni periculosas nove- 
rint, approbare ut eis adhaereant catholici opifices, habitis tamen 
prae oculis principiis et cautionibus, quas sanctae memoriae 
Decessor Noster Pius X commendabat; ' quarum quidem cautionum 
prima et praecipua haec est, ut simul cum illis syndicatibus 
semper adsint sodalitia, quae religionis ac morum disciplina 
socios imbuere et formare studiose satagant, ut hi deinde syn- 
dicales consortiones eo bono spiritu permeare valeant, quo in tota 
sua agendi ratione dirigi debent; quo fiet ut sodalitia haec etiam 
ultra suorum asseclarum ambitum fructus conferant optimos. 

Itaque, Leonianis Litteris id acceptum referendum est, quod 
hae opificum consociationes ubique ita effloruerint, ut iam nunc, 
quamquam socialistarum et communistarum sodalitiis adhue — 
proh dolor — superantur numero, permagnam cogant opificum 
multitudinem, et valide possint tam intra cuiusque nationis fines 
quam in conventibus amplioribus iura et legitima catholicorum 
opificum postulata vindicare atque adeo salutifera christiana de 
societate principia urgere. 

Accedit praeterea quod, quae de nativo sese consociandi iure 
Leo XIII tam scite disseruit ac valide propugnavit, ea ad alia 
quoque, eaque non tantum operariorum, sodalitia facile applicari 
coepta sunt; quare, iisdem Leonianis Litteris haud exigua ex 
parte tribuendum videtur, quod etiam inter agricolas aliosque 
mediae condicionis homines tantopere florere et augeri in dies cer- 
nuntur utilissimae huiusmodi consociationes, aliaque id genus 
instituta, quibus cum oeconomico emolumento animorum cultus 
feliciter copulatur. 


' Pius X, Litt. Encycl. Singulari quadam, d. 24 Sept. 1912. 

Quod si idem affirmari nequit de sodalitiis, quae inter operum 
conductores et industriae rectores ab eodem Decessore Nostro 
vehementer instituenda exoptabantur, quaeque profecto sat pauca 
esse dolemus, id non penitus hominum voluntati tribuendum est, 
sed difficultatibus longe gravioribus quae huiusmodi sodalitiis 
obsistunt, quasque Nos optime scimus et debita ratione pen- 
samus. Firma autem affulget spes brevi fore ut haec quoque 
impedimenta dirimantur, atque intimo animi Nostri gaudio iam 
nunc salutamus quaedam nec inania hac in re tentamina, quo- 
rum uberes fructus uberiores in futurum colligendos promittunt. * 

Haec autem omnia, Venerabiles Fratres dilectique Filii, Leo- 
nianarum Litterarum beneficia, quae delibando potius quam 
describendo commemoravimus, tot tantaque sunt, ut plane osten- 
dant immortali illo documento non commenticiam utut pulcher- 
rimam humanae societatis speciem exhiberi; at potius Deces- 
sorem Nostrum ex Evangelio, ideoque ex fonte semper vivo et 
vitali, hausisse doctrinas, quae exitiale illud et intestinum hu- 
manam familiam dilacerans certamen, sin minus statim compo- 
nere, valde tamen mitigare queat. Huius vero boni seminis, 
ante quadraginta annos tam copiose sati, partem in terram 
bonam cecidisse laetae testantur fruges, quae Christi Ecclesia 
atque humanum genus universum, Deo favente, inde collegit 
ad salutem. Nec temere dici potest Leonianas Litteras, longin- 
qui temporis usu, Magnam Chartam sese probasse, in qua tota 
christiana in re sociali activitas tanquam fundamento nitatur opor- 
teat. Qui autem easdem Pontificias Litteras earumque commemora- 
tionem parvipendere videntur, ii vel quod ignorant blasphemant, 
vel de iis, quae utcumque norunt, nihil intellegunt, vel, si intel- 
legunt, iniuriae et ingratitudinis sollemniter redarguuntur. 

Verum, cum, hoc eodem annorum fluxu, et dubia quaedam, 
de nonnullis Leonianarum Litterarum partibus recte interpretandis 
aut de consectariis inde deducendis prodierint, quae inter ipsos 
catholicos non semper quietis controversiis ansam dederunt; 
et ex altera parte novae nostrae aetatis necessitates mutataeque 


' Cfr. Epist. Sacrae Congr. Concilii ad Episcopum Insulensem, 5 Lunii 1929. 

rerum condiciones accuratiorem Leonianae doctrinae applicationem 
vel etiam additamenta quaedam necessaria reddiderint, opportu- 
nam perlibenter arripimus occasionem, his dubiis hisque hodier- 
nae aetatis postulationibus pro munere Nostro Apostolico, quo 
omnibus debitores sumus,‘ quantum in Nobis est, faciendi satis. 


II 


Sed ante quam ad haec explananda accedamus, illud praesti- 
tuendum est, quod iampridem Leo XIII luculenter confirmavit, 
ius officiumque Nobis inesse de rebus istis socialibus et oeco- 
nomicis suprema auctoritate iudicandi.*® Profecto Ecclesiae non 
haec fuit demandata provincia, homines ad fluxam solum et cadu- 
cam felicitatem dirigendi, sed ad aeternam; immo <« terrenis 
hisce negotiis sine ratione se immiscere nefas putat Ecclesia >. ° 
Ast renuntiare nullatenus potest muneri sibi a Deo concredito, 
ut auctoritatem interponat suam non iis quidem, quae artis sunt, 
ad quae neque mediis aptis est instructa nec officio praedita; 
sed in iis omnibus quae ad regulam morum referuntur. Quantum 
enim ad haec attinet,- depositum veritatis Nobis a Deo com- 
missum gravissimumque munus legis moralis universae divulgandae, 
interpretandae atque etiam opportune importune urgendae, su- 
premo Nostro iudicio cum socialium ordinem rerum, tum res 
ipsas oeconomicas subiicit et subdit. 

Nam, etsi oeconomica res et moralis disciplina in suo quaeque 
ambitu suis utuntur principiis, error tamen est oeconomicum 
ordinem et moralem ita dissitos ac inter se alienos dicere, ut 
ex hoc ille nulla ratione pendeat. Sane oeconomicae quae dicuntur 
leges, ex ipsis rerum naturis et humani corporis animique indole 
profectae, statuunt quidem quosnam fines hominis efficientia non 
possit, quosnam possit quibusque adhibitis mediis in campo 


1 Cfr. Rom., I, 14. 
? Cfr. Litt. Encycl. Rerum novarum, n. 13. 
3 Litt. Encycl. Ubi arcano, d. 23 Dec. 1922. 

oeconomico persequi; ipsa vero ratio ex rerum et hominis indi- 
vidua socialique natura finem rei oeconomicae universae a Deo 
Creatore praescriptum aperte manifestat. | 

Una autem est lex moralis, qua iubemur, quemadmodum 
in omni nostra agendi ratione finem nostrum supremum et ultimum, 
ita in singulis quoque generibus eos fines recta quaerere, quos 
a natura seu potius ab auctore naturae Deo huic rerum agen- 
darum ordini propositos esse intelligimus, ordinataque colligatione 
hos illi substernere. Cui legi si fideliter obtemperabimus, fiet 
ut peculiares fines, cum individuales tum sociales, in re oeco- 
nomica quaesiti, in universum finium ordinem apte inserantur 
nosque per eos, quasi per gradus, ascendentes finem omnium 
rerum ultimum assequamur, Deum scilicet, Sibi et nobis summum 
et inexhaustum bonum. 

Iam ut ad singula descendamus, initium facimus a dominio 
seu iure proprietatis. Nostis, Venerabiles Fratres dilectique Filii, 
felicis recordationis Praedecessorem Nostrum contra socialistarum 
suae aetatis placita fortiter ius proprietatis defendisse, cum osten- 
deret privati dominii eversionem non in commodum sed in 
extremam opificum classis. perniciem esse cessuram. Cum vero 
sint qui Summum Pontificem atque ipsam Ecclesiam, quasi locu- 
pletium partes contra proletarios egisset et adhuc agat, calum- 
nientur, quo nihil sane est iniuriosius, dissideantque catholici 
inter se de vera germanaque Leonis sententia, visum est eam, 
id est catholicam de hac re doctrinam, et a calumniis vindicare 
et a falsis interpretationibus tueri. 

Primo igitur pro comperto et explorato habeatur neque 
Leonem neque eos qui, Ecclesia duce et magistra, docuere theo- 
logos, negasse unquam vel in dubium vocasse duplicem dominii 
rationem, quam individualem vocant et socialem, prout singulos 
respicit vel ad bonum spectat commune; sed semper uno ore 
affirmasse a natura seu a Creatore ipso ius dominii privati homi- 
nibus esse tributum, cum ut sibi familiaeque singuli providere 
possint, tum ut, huius instituti ope, bona, quae Creator universae 
hominum familiae destinavit, huic fini vere inserviant, quae 

omnia obtineri nullo modo possunt nisi certo et determinato 
ordine servato. 

Itaque duplex in quem impingi potest scopulus naviter ca- 
vendus est. Nam, sicut ex negata vel extenuata iuris proprie- 
tatis indole sociali et publica, in « individualismum » quem dicunt 
ruitur aut ad eum acceditur; ita privata ac individuali eiusdem 
iuris indole repulsa vel attenuata, in « collectivismum » pro- 
peretur vel saltem eiusdem placita attingantur necesse est. Nisi 
haec prae oculis habeantur, prono itinere in modernismi moralis, 
iuridici ac socialis syrtes abrumpendum est, quas Litteris initio 
Pontificatus Nostri datis' denuntiavimus; idque potissimum no- 
verint ii, qui novis rebus studentes, probrosis calumniis Ecclesiam 
criminari non verentur, quasi permiserit in theologorum doctrinam 
dominii conceptum ethnicum irrepere, cui alius sit prorsus suf- 
ficiendus, quem mira inscitia « christianum » appellant. 

ne Ut autem controversiis, quae de dominio officiisque eidem 
inhaerentibus agitari coeperunt, certos limites ponamus, funda- 
menti instar praemittendum est, quod Leo XIII constituit, ius 
nempe proprietatis ab eius usu distingui.* Etenim possessionum 
divisionem sancte servare neque, proprii dominii limites exce- 
dendo, alienum ius invadere iustitia illa iubet, quae commutativa 
audit; dominos autem re sua non uti nisi honeste, non huius 
est iustitiae, sed aliarum virtutum, quarum officia « lege 
agendo petere ius non est ».* Quare immerito pronuntiant 
quidam dominium honestumque eius usum iisdem contineri limi- 
tibus; multoque magis a veritate abhorret, ipso abusu vel non- 
usu ius proprietatis perimi aut amitti. 

Quapropter, ut salutare et omni laude dignum opus agunt 
quicumque, salva animorum concordia et doctrinae integritate, 
quam semper tradidit Ecclesia, intimam horum officiorum na- 
turam atque limites definire conantur, quibus vel ipsum ius 
proprietatis vel usus seu exercitium dominiorum sint a socialis 


? Litt. Encycl. Ubi arcano, d. 23 Dec. 1922. 
* Litt. Encycl. Rerum novarum, n. 19. 
° Cfr. Litt. Encycl. Rerum novarum, n. 19. 

convictus necessitatibus circumscripta; sic contra falluntur et 
errant, qui indolem dominii individualem adeo extenuare conten- 
dunt, ut eam de facto destruant. . 

Re vera hominibus hac in re non solum sui proprii commodi, 
sed etiam communis boni esse rationem habendam, ex ipsa do- 
minii quam diximus indole individuali simul et sociali deducitur. 
Officia vero haec singillatim definire, ubi id necessitas postula- 
verit neque ipsa lex naturalis praestiterit, eorum est qui rei 
publicae praesunt. Quapropter quid, considerata boni communis 
vera necessitate, eis qui possident liceat, quid illicitum sit in 
suorum bonorum usu, publica auctoritas, lege naturali et divina 
semper praelucente, sciscere potest accuratius. Immo vero Leo XIII 
sapienter docuerat « industriae hominum institutisque populorum 
esse a Deo permissam privatarum possessionum descriptionem ». ‘ 
Etenim, ut cetera socialis vitae elementa, ita dominium non esse 
plane immobile historia teste comprobari, Nos ipsi aliquando 
hisce verbis declaravimus: « Quam diversas formas induit pro- 
prietas a primaeva illa, rudium et agrestium gentium, quam 
etiam nostro tempore alicubi est cernere, ad possessionis formam 
aevi patriarchalis, atqua ita deinceps ad varias tyrannicas (quod 
vocabulum vi sua classica adhibemus), deinde per feudales, per 
monarchicas usque ad varias aetatis recentioris species >. * Rei- 
publicae tamen suo munere pro arbitrio fungi non licere in 
aperto est. Semper enim ipsum naturale ius et possidendi pri- 
vatim et hereditate transmittendi bona intactum inviolatumque 
maneat oportet, quippe quod respublica auferre nequeat; « est 
enim homo quam res publica senior »,* atque etiam « convictus 
domesticus et cogitatione et re prior quam civilis coniunctio >. 4 
Unde iam sapientissimus Pontifex edixerat nefas esse reipublicae 
privatos census immanitate tributorum et vectigalium exhaurire. 
« Ius enim possidendi privatim bona cum non sit lege hominum 


' Litt. Encycl. Rerum novarum, nv. 7. 

? Allocutio ad Conventum Act. Cath. per Italiam, d. 16 Maii 1926. 
* Litt. Encyel. Rerum novarum, n. 6. 

sed natura datum, non ipsum abolere, sed tantummodo ipsius 
usum temperare et cum communi bono componere auctoritas 
publica potest ».* Cum vero res publica dominia cum boni 
communis necessitatibus componit, non heris privatis inimicam 
sed amicam operam praestat; etenim hac ratione valide obstat, 
quominus privata bonorum possessio, quam ad vitae humanae subsi- 
dium providentissimus naturae Auctor decrevit, intolerabilia gignat 
incommoda, atque ita in exitium ruat: neque possessiones privatas 
elidit, sed tuetur; privataque dominia non debilitat, sed roborat. 

Neque omnimodo hominis arbitrio reditus eius liberi relin- 
quuntur; ii scilicet quibus ad vitam convenienter atque decore 
sustentandam non eget: quin immo gravissimo divites teneri 
praecepto eleemosyrae, beneficentiae, magnificentiae exercendae, 
Sacra Scriptura Sanctique Ecclesiae Patres apertissimis verbis 
assidue denuntiant. 

Largiores autem impendere proventus, ut quaestuosae operae 
commoditas abunde fiat, modo ea opera ad bona vere utilia com- 
paranda insumatur, illustre ac temporum necessitatibus apprime 
aptum opus virtutis magnificentiae esse censendum, ex Angelici 
Doctoris principiis argumentando colligimus.2 

Acquiri autem dominiun primitus et occupatione rei nullius 
et industria seu specificatione quam vocant, cum omnium tem- 
porum traditio, tum Leonis Decessoris Nostri doctrina luculenter 
testantur. Neque enim ulla fit cuiquam iniuria, quidquid in 
contrarium nonnulli effutiunt, cum res in medio posita, seu quae 
nullius sit, occupatur; industria vero quae ab homine proprio 
nomine exerceatur, cuiusque ope nova species aut augmentum 
rei accesserit, ea una est quae hos fructus laboranti addicit. 

Longe alia est ratio operae, quae aliis locata in re aliena 
exercetur. Cui quidem id maxime congruit, quod « verissimum > 
esse Leo XIII inquit, «non aliunde nisi ex opificum labore 
gigni divitias civitatum >.’ Nonne enim oculis cernimus ingentia 


1 Litt. Encycl. Rerum novarum, n. 35. 
* Cfr. S. THom., Summ. Theol., 11-Il, q. 134. 
8 Litt. Encycl. Rerum novarum, n. 27. 

illa bona, quibus hominum opes constant, procreari et prodire 
eX operariorum manibus, quae vel solae operantur, vel instru- 
mentis sive machinis instructae efficientiam suam mirum in 
modum producunt? Immo vero nemo est qui ignoret nullum 
umquam populum ex inopia et egestate meliorem celsioremque 
fortunam attigisse, nisi ingenti collato labore omnium popula- 
rium — et eorum qui opera dirigunt et eorum qui iussa exse- 
quuntur. Sed non minus patet summos illos conatus irritos futuros 
fuisse vanosque, immo vero ne tentari quidem potuisse, nisi Creator 
omnium Deus pro sua bonitate divitias et supellectilem natu- 
ralem, opes ac vires naturae, prius fuisset largitus. Quid enim 
aliud est operari quam animorum corporumque vires in his 
ipsis aut per haec ipsa adhibere vel exercere? Postulat autem 
lex naturae seu Dei voluntas per eam promulgata, ut rectus 
ordo servetur in naturali supellectili humanis usibus applicanda; 
hic autem ordo in eo stat, ut suum quaeque res habeat dominum. 
Hine fit, ut nisi quis in re sua laborem exerceat, cum opera 
alterius tum res alterius consociari debeant: neutra enim sine 
altera quidquam efficit. Quod sane respexit Leo XIII scribens: 
« Non res sine opera nec sine re potest opera consistere ».' 
Quocirca falsum prorsus est sive uni rei sive uni operae quid- 
quid ex earundem collata efficientia obtentum est, adscribere; 
iniustumque omnino, alterutrum, alterius efficacitate negata, 
quidquid effectum est sibi arrogare. 

Diu profecto res seu « capitale » praeripere sibi nimium 
potuit. Quaecumque procreata erant, quicumque redibant fructus, 
capitale sibi vindicabat, vix operario relictis, quae viribus refi- 
ciendis atque recreandis sufficerent. Nam lege quadam oeconomica 
plane invincibili coacervationem omnem capitalis fortunatis cedere, 
eademque lege operarios perpetuae inopiae seu tenuissimae vitae 
addictos et obstrictos praedicabant. Verum quidem est cum 
elusmodi placito liberalium, qui a Manchester vulgo dicuntur, 
actionem rerum non semper et ubique consensisse: negari tamen 
nequit ad id constanti conatu instituta oeconomico—socialia incli- 


? Litt. Encycl. Rerum novarum, n. 15. 

nasse. Has falsas sententias, haec fallacia postulata vehementer 
impugnata fuisse, nec ab eis solum, qui per ea nativo iure 
melioris adipiscendae fortunae privabantur, profecto nemo mira- 
bitur. 

Ideo operariis lacessitis accessere, qui « intellectuales » appel- 
lati sunt, commentitiae legi morale principium aeque commentitium 
opponentes: quaecumque scilicet aut progignuntur aut redeunt, 
iis tantum demptis, quae capitali reficiendo et recreando sint 
satis, ea omnia iure ipso opificibus cedere. Qui error, quo fu- 
catior quam socialistarum quorundam affirmantium quaecumque 
bonis conficiendis inserviunt, ea in rem publicam transferenda 
seu, ut aiunt, « socializanda » esse, eo periculosior est et ad 
incautos fallendos aptior: blandum venenum, quod multi avide 
hausere, quos apertus socialismus decipere non potuerat. 

Dubio procul, ne falsis hisce placitis aditum ad iustitiam 
et ad pacem sibi intercluderent, utrique praemoneri debuerunt 
Decessoris Nostri sapientissimis verbis: « Utcumque inter privatos 
distributa, inservire omnium utilitati terra non cessat ».! Idem 
et Nos ipsi docuimus paulo ante, cum ediximus, ut eam utili- 
tatem res creatae certo firmoque ordine parere possint hominibus, 
bonorum partitionem, ‘quae per dominia privata fiat, ab ipsa 
natura esse stabilitam. Id quod, ne a recto veritatis tramite 
aberretur, continenter prae oculis habeatur oportet. 

Iam vero non omnis rerum opumve distributio inter homi- 
nes apta est, per quam finis a Deo intentus aut omnino aut ea 
qua par est perfectione obtineatur. Quamobrem divitiae, quae 
per incrementa oeconomico-socialia iugiter amplificantur, singulis 
personis et hominum classibus ita attribuantur oportet, ut salva 
sit illa, quam Leo XIII laudat communis omnium utilitas seu. 
aliis verbis, ut immune servetur societatis universae commune 
bonum. Hac iustitiae socialis lege, altera classis alteram ab 
emolumentorum participatione excludere vetatur. Non minus 
igitur illam violat locupletium classis, cum veluti curarum expers 
in suis fortunis aequum rerum ordinem illum putat, quo sibi 


' Litt. Encycl. Rerum novarum, n. 7. 

totum, operario nihil obveniat; quam. proletaria classis, cum 
propter laesam iustitiam vehementer incensa et in unum suum 
ius, cuius est conscia, male vindicandum nimis prona, omnia 
utpote suis manibus effecta sibi flagitat, ideoque dominium ac 
reditus seu proventus, qui labore non sint quaesiti, cuiuscumque 
generis ii sunt, aut cuiuscumque muneris in humano convictu 
vicem praestant, non aliam ob causam, nisi quia talia sunt, impu- 
gnat et abolere contendit. Nec praetereundum est hac in re 
inepte aeque ac immerito a quibusdam Apostolum appellari di- 
centem: « Si quis non vult operari, nec manducet »;' sententiam 
enim Apostolus fert in eos, qui ab opere abstinent, etsi laborare 
possunt et debent, monetque, tempore ac viribus sive corporis 
sive animi sedulo utendum neque alios gravandos, cum ipsi nobis 
providere possimus. Laborem autem unicum esse titulum reci- 
piendi victum aut proventus haudquaquam Apostolus docet.’ 
Sua igitur cuique pars bonorum attribuenda est: efficiendum- 
que, ut ad boni communis seu socialis iustitiae normas revo- 
cetur et conformetur partitio bonorum creatorum, quam hodie 
ob ingens discrimen inter paucos praedivites et innumeros rerum 
inopes gravissimo laborare incommodo cordatus quisque novit. 
Est autem hic ille, quem Decessor Noster necessario quae- 
rendum finem edixit: redemptionem proletariorum. Idque ideo 
asserendum pressius et repetendum. instantius, quod non raro 
tam salutaria Pontificis iussa oblivioni data fuerunt, sive quod 
de industria silentio premebantur, sive quia factu nefas puta- 
bantur, cum tamen fieri et possint et debeant. Neque, quia 
minus late grassetur « pauperismus » ille, quem Leo XIII tam 
horrendum conspiciebat, pro nostra hac aetate vim et sapientiam 
amisere suam. In melius sane restituta est atque aequior facta 
operariorum. condicio, praesertim in cultioribus et amplioribus civi- 
tatibus, in quibus opifices iam non possunt omnes ad unum pro 
miseria afflictis et inopia vitae laborantibus haberi. Sed postquam 
artes mechanicae humanaeque industriae quam celerrime innu- 


1 Il Thess., Ill, 10. 
Cfr. II Thess., U1, 8-10. 

meras regiones, cum novas quas vocamus terras, tum ab antiquo 
exculta Orientis remoti regna pervasere et occupavere, in immensum 
excrevit proletariorum inopum numerus, quorum gemitus clamant 
ad Deum de terra: hisque accedit ingens ruralium mercenariorum 
exercitus ad infimam vitae condicionem depressus omnique spe 
destitutus quippiam quod solo contineatur »‘ umquam obti- 
nendi; proindeque, nisi consentanea atque efficacia remedia adhi- 
beantur, proletariae condicioni perpetuo obnoxius. 

At licet verissimum sit proletarian condicionem a pauperismo 
esse probe discernendam, ipsa tamen immanis multitudo prole- 
tariorum ex altera parte, ex altera vero quorundam praedivitum 
ingentissimae opes argumento sunt omni exceptione maiori, divi- 
tias hac nostra, quam vocant « industrialismi », aetate tam copiose 
partas, haud recte esse distributas diversisque hominum classibus 
haud aeque applicatas. 

_ Quare omni vi ac contentione enitendum est, ut saltem in 
posterum partae rerum copiae aequa proportione coacerventur 
apud eos, qui opibus valent. satisque ample profundantur in eos, 
qui operam conferunt, non ut in labore remissi fiant, — natus 
est enim homo ad laborem sicut avis ad volatum, — sed ut rem 
familiarem parsimonia ‘augeant; auctam sapienter administrando 
facilius ac securius familiae onera sustineant; atque emersi ex 
incerta vitae sorte, cuius varietate iactantur proletarii, non solum 
vicissitudinibus vitae perferendis sint pares, sed etiam post huius 
vitae exitum iis, quos post se relinquunt, quodammodo provi- 
sum fore confidant. 

Haec omnia a Decessore Nostro non solum insinuata, sed 
clare et aperte proclamata, hisce Nostris Litteris etiam atque 
etiam inculcamus; quae nisi pro virili ac nulla interposita mora 
suscipiantur ad effectum deducenda, ordinem publicum, pacem 
et tranquillitatem societatis humanae contra novarum rerum 
concitatores efficaciter defendi posse nemo sibi persuadeat. 

Deduci autem ad effectum non poterunt, nisi sollertia et 
parsimonia ad modicum aliquem censum proletarii provehantur, 


' Litt. Eneyel. Rerum novarum, n. 35. 

quemadmodum iam, Decessoris Nostri vestigiis insistentes, innui- 
mus. Unde vero nisi ex operae mercede poterit, parce vivendo, 
quidquam sibi seponere, qui nihil aliud habeat nisi operam, qua sibi 
victum et vitae necessaria comparet? Hanc igitur de salario, quam 
Leo XIII « sat magni momenti » ‘ dixit, quaestionem ineamus, illius 
doctrinam et praecepta, ubi opus fuerit, declarando et evolvendo. 

Ac primum quidem, qui operae conducendae locandaeque 
contractum, vi sua iniustum ac proinde in eius locum societa- 
tis contractum sufficiendum esse pronuntiant, absona profecto 
dicunt et prave calumniantur Decessorem Nostrum, cuius Lit- 
terae Encyclicae « salariatum » non solum recipiunt, sed in eo 
ad normas iustitiae regendo diutius versantur. 

Hodiernis tamen humanae consortionis condicionibus consul- 
tius fore reputamus si, quoad eius fieri possit, contractus operae 
per societatis contractum aliquantum temperetur, quemadmodum 
diversis modis fieri iam coepit, haud exiguo operariorum et posses- 
sorum emolumento. Ita operarii officialesque consortes fiunt dominii 
vel curationis, aut de lucris perceptis aliqua ratione participant. 

Mercedis vero iustam portionem non ex uno, sed ex plu- 
ribus nominibus esse aestimandam iam sapienter Leo XIII 
edixerat illis verbis: « Ut mercedis statuatur ex aequitate modus, 
causae sunt considerandae plures ». * 

Qua sententia plane refellit levitatem eorum, qui facili nego- 
tio, unica regula seu mensura adhibita, eaque a vero longe 
aliena, gravissimam hance rem expediri arbitrantur. 

Namque egregie falluntur, qui illud principium vulgare non 
dubitant, tanti operam valere et tantidem esse remunerandam, 
quanti fructus aestimantur ex ea parti, ideoque ius inesse ope- 
ram locanti totum id reposcendi, quod ex eius labore sit effe- 
ctum; quod quantum a veritate absit, vel ex his patet, quae de 
re et opera agentes exposuimus. 

Iam vero, sicut dominii, ita operae, eius praecipue quae 

quoque rationem esse considerandam liquido deprehenditur: nisi 
enim corpus vere sociale et organicum constet, nisi socialis et 
iuridicus ordo operae exercitium tueatur, nisi variae artes, qua- 
rum aliae ab aliis dependent, inter se conspirent ac mutuo 
compleant, nisi, quod maius est, consocientur ac quasi in unum 
conveniant intellectus, res, opera, nequit fructus suos gignere 
efficientia hominum. Haec ergo nec iuste aestimari neque ad 
aequalitatem rependi poterit, eius natura sociali et individuali 
posthabita. 

Ex hac autem duplici nota, quae operae humanae insita 
natura est, gravissima emanant consectaria, quibus salarium regi 
et determinari debet. 

Ac primum quidem merces operario suppeditanda est, quae 
ad illius eiusque familiae sustentationem par sit.’ Aequum sane 
est reliquam quoque familiam pro viribus suis ad communem 
omnium sustentationem conferre, ut videre est in agricolarum 
praesertim, sed etiam in multis artificum et minorum mercatorum 
familiis; ast nefas est infantili aetate feminaeque debilitate abuti. 
Domi potissimum vel in iis, quae domui adiacent, matresfamilias 
operam navent suam, in domesticas curas incumbendo. Pessimus vero 
est abusus et omni conatu auferendus, quod matresfamilias ob 
patris salarii tenuitatem extra domesticos parietes quaestuosam 
artem exercere coguntur, curis officiisque peculiaribus ac prae- 
sertim infantium institutione neglectis. Omni igitur ope enitendum 
est, ut mercedem patresfamilias percipiant sat amplam, quae com- 
munibus domesticis necessitatibus convenienter subveniat. Quod si 
in praesentibus rerum adiunctis non semper id praestari poterit, 
postulat iustitia socialis, ut eae mutationes quamprimum inducantur, 
quibus cuivis adulto operario eiusmodi salaria firmentur. — Non abs 
re erit hic merita laude prosequi eos omnes, qui sapientissimo 
utilissimoque consilio varias experti sunt atque tentaverunt vias, 
quibus merces laboris ita oneribus familiae accommodetur, ut his 
auctis, amplior illa nuimeretur; immo, si id obtingat, extraordi- 


-nariis necessitatibus fiat satis. 

Officinae etiam eiusque susceptoris ratio habenda est in 
mercedis magnitudine statuenda; iniuste enim immodica salaria 
exquirerentur, quae absque sui exitio atque ex eo consecutura 
operariorum calamitate, officina tolerare non potest. Quamquam 
si ob segnitiem vel ignaviam, aut technici et oeconomici progressus 
incuriam minus lucrum facit, non haec iusta reputanda est causa 
mercedis operariis minuendae. Quod si ipsi officinae non tanta 
vis pecuniae redit, quanta aequae mercedi operariis solvendae sit 
satis, quia aut oneribus iniustis opprimitur aut opus artificio partum 
minoris quam iustum est cogitur vendere, qui eam sic vexant, 
gravis piaculi rei sunt; iusta enim mercede hi privant operarios, 
qui necessitate adstricti, aequa minorem accipere compelluntur. 

Coniunctis igitur viribus et consiliis enitantur omnes, et 
opifices et moderatores, rerum difficultates et obstacula superare, 
eisque in tam salutifero opere auctoritatis publicae sapiens opi- 
tuletur providentia. Si vero res ad summas angustias deducta 
fuerit, tunc demum deliberandum erit, utrum officina in incepto 
perstare possit an alia aliqua ratione operariis sit consulendum. 
Quo in negotio, sane gravissimo, necessitudo quaedam et chri- 
stiana animorum concordia inter moderatores et operarios vigeat 
atque efficaciter operetur oportet. 

Denique publico bono oeconomico mercedis magnitudo attem- 
peranda est. Quantopere ad hoc commune bonum conferat, ope- 
rarios oOfficialesque, mercedis aliqua parte, quae necessariis sump- 
tibus supersit, seposita, ad modicum censum paulatim pervenire, 
superius iam exposuimus; sed aliud praetereundum non est vix 
minoris momenti, nostrisque temporibus apprime necessarium, 
ut iis nempe, qui laborare et valent et volunt, laborandi opportu- 
nitas praebeatur. Hoc autem a salarii determinatione haud parum 
pendet; quae, sicut iuvare, ubi rectis finibus contineatur, vicis- 
sim, si hos excedat, obsistere potest. Quis enim nesciat salaria 
nimis extenuata vel praeter modum aucta, in causa fuisse, cur 
operarii ab opera locanda arcerentur? Quod quidem incommodum, 
cum praesertim Pontificatus Nostri temporibus productum videa- 
mus plurimosque vexaverit, operarios in miseriam et tentationes 

coniecit, prosperitatem civitatum pessum dedit, ac publicum 
ordinem, pacem et tranquillitatem totius orbis terrarum in 
discrimen adduxit. Alienum est igitur a iustitia sociali, ut pro- 
prii emolumenti gratia et posthabita boni communis ratione 
opificum salaria nimis deprimantur aut extollantur: eademque 
postulat, ut consiliorum et voluntatum consensione, quantum fieri 
potest, salaria ita regantur, ut quam plurimi operam locare con- 
venientesque fructus ad vitae sustentationem percipere possint. 

Apposite etiam ad rem facit recta inter salaria proportio: 
quacum arcte cohaeret recta proportio pretiorum, quibus illa 
veneunt, quae a diversis artibus progignuntur, qualia habentur 
agricultura, ars industrialis, alia. Haec omnia si congruenter 
serventur, diversae artes in unum veluti corpus coagmentabuntur 
et coalescent, membrorumque instar, mutuam sibi opem perfec- 
tionemque afferent. Etenim tum demum res oeconomico-socialis 
et vere constabit et suos fines obtinebit, si omnibus et singulis 
bona omnia suppeditata fuerint, quae opibus et subsidiis naturae, 
arte technica, sociali rei oeconomicae constitutione praestari 
possunt; quae quidem bona tot esse debent, quot necessaria 
sunt et ad necessitatibus honestisque commodis satisfaciendum, 
et ad homines provehendos ad feliciorem illum vitae cultum, 
qui, modo prudenter res geratur, virtuti non solum non obest, 
sed magnopere prodest. ‘ 

Quae de partitione aequa bonorum et de iustis salariis 
hucusque enuntiavimus, singulares personas respiciunt nec nisi 
oblique socialem ordinem attingunt, in quem ad sanae_philo- 
sophiae principia instaurandum atque ad Evangelicae legis altis- 
sima praecepta perficiendum, Decessor Noster Leo XIII omnem 
curam cogitationemque contulit suam. — 

Attamen ut eius feliciter incepta stabiliantur, perficianturque 
reliqua, atque uberiora adhuc et laetiora in humanam familiam 
redundent emolumenta, duo necessaria maxime sunt: institutio- 
num reformatio atque emendatio morum. 


' Cfr. S. Toomas, De regimine principum, I, 15. - Litt. Encycl. Rerum nova- 
rum, n. 27. 

Ac reformationem quidem institutionum cum commemoramus, 
res publica praecipue menti obversatur, non quasi ab eius opera 
universa salus sit exspectanda, sed quia ob < individualismi » 
quem diximus vitium eo res sunt redactae, ut prostrata ac paene 
exstincta locuplete illa et quondam per diversi generis conso- 
ciationes composite evoluta vita sociali, fere soli remanserint 
singulares homines et res publica, haud parvo ipsius rei publicae 
detrimento, quae, amissa forma regiminis socialis susceptisque 
oneribus omnibus, quae deletae illae consociationes antea perfe- 
rebant, negotiis et officiis propemodum infinitis obruta est atque 
oppressa. 

Nam etsi verum est, idque historia luculenter ostendit, ob 
mutatas rerum condiciones multa nune non nisi a magnis con- 
sociationibus posse praestari, quae superiore aetate a parvis 
etiam praebebantur, fixum tamen immotumque manet in philo- 
sophia sociali gravissimum illud principium quod neque moveri 
neque mutari potest: sicut quae a singularibus hominibus pro- 
prio marte et propria industria possunt perfici, nefas est eisdem 
eripere et communitati demandare, ita quae a minoribus et 
inferioribus communitatibus effici praestarique possunt, ea ad 
maiorem et altiorem societatem avocare iniuria est simulque 
grave damnum ac recti ordinis perturbatio; cum socialis quaevis 
opera vi naturaque sua subsidium afferre membris corporis so- 
cialis debeat, numquam vero eadem destruere et absorbere. 

Minoris igitur momenti negotia et curas, quibus alioquin 
maxime distineretur, inferioribus coetibus expedienda permittat 
suprema rei publicae auctoritas oportet; quo fiet, ut liberius, 
fortius et efficacius ea omnia exsequatur, quae ad ipsam solam 
spectant, utpote quae sola ipsa praestare possit: dirigendo, vigi- 
lando, urgendo, coercendo, prout casus fert et necessitas postulat. 
Quare sibi animo persuasum habeant, qui rerum potiuntur: quo 
perfectius, servato hoc « subsidiarii » officii principio, hierarchicus 
inter diversas consociationes ordo viguerit, eo praestantiorem 
fore socialem et auctoritatem et efficientiam, eoque feliciorem 
laetioremque rei publicae statum. 


«Ordinum > mutua 
conspiratio. 


204 Acta Apostolicae Sedis - Commentarium Officiale 


Id autem in primis spectare, in id intendere et res publica 
et optimus quisque civis debent, ut « classium » oppositarum 
disceptatione superata, concors « ordinum » conspiratio excitetur 
et provehatur. 

In reficiendos igitur < ordines » ars politica socialis incum- 
bat necesse est. Reapse violenta adhuc perseverat et hac de 
causa instabilis ac nutans humanae societatis condicio, quippe 
quae « classibus » innitatur diversa appetentibus et ideo oppo- 
sitis, proptereaque ad inimicitias dimicationesque pronis. 

Etenim, quamquam opera, ut luculenter explanat Decessor 
Noster in suis Litteris,‘ non est vilis merx, sed operarii dignitas 
humana in ea agnoscatur oportet, ac proinde nequit mercis 
cuiuslibet instar emi vendique, tamen, quae nunc est rerum 
condicio, operae conductio ac locatio homines in mercatu quem 
dicunt laboris in duas partes ceu acies dispescit; harum autem 
partium disceptatio ipsum operae mercatum quasi in campum 
vertit, ubi adversis frontibus acriter illae acies dimicant. Huic 
pessimo malo, quo tota humana societas in exitium abripitur, 
quam citissime esse medendum nemo est qui .non intellegat. 
Ast perfecta sanatio tum tantum efforescet, cum, oppositione 
illa e medio sublata, socialis corporis membra bene instructa 
constituentur: « ordines » nimirum, quibus inserantur homines 
non pro munere, quod quis in mercatu laboris habeat, sed pro 
diversis partibus socialibus, quas singuli exerceant. Natura enim 
duce fit, ut, sicut qui loci vicinitate coniuncti sunt municipia 
constituunt, ita qui in eandem artem vel professionem incum- 
bunt, — sive oeconomica est sive alterius generis, — collegia seu 
corpora quaedam efficiant, adeo ut haec consortia iure proprio 
utentia a multis, sin minus essentialia societati civili, at saltem 
naturalia dici consueverint. 

Cum vero ordo, ut egregie disserit S. Thomas, * unum sit 
ex plurium accommodata dispositione oriens, verus ac genuinus 
socialis ordo postulat, ut varia societatis membra firmo aliquo 


' Litt. Encyel. Rerum novarum, n. 16. 
? Cfr. S. Toom., Contra Gent., III, 71; cfr. Summ. Theol., 1, q. 65, a. 2. i. e. 

vinculo in unum copulentur. Adest autem haec coniungendi vis 
cum in ipsis bonis producendis aut officiis praestandis, in quae 
eiusdem « ordinis » conductores et locatores sociato studio adla- 
borant, tum in bono illo communi, in quod omnes simul « ordi- 
nes », pro sua quisque parte, amice conspirare debent. Quae 
quidem unio eo erit validior et efficacior, quo fidelius singuli 
homines ipsique « ordines » professionem suam exercere in eaque 
excellere sategerint. 

Ex quo facile deducitur, in illis collegiis ea, quae totius 
« ordinis » sunt communia, longe primas ferre, inter quae eminet 
uniuscuiusque artis ad bonum commune civitatis conspiratio quam 
maxime fovenda. De negotiis autem, in quibus peculiaria com- 
moda vel incommoda herorum opificumve speciali indigeant cura 
et tutela si quando occurrunt, seorsim utrique deliberare vel, 
prout res fert, decernere poterunt. 

Vix est necesse commemorare, quod Leo XIII de _politici 
regiminis forma docuit, idem, servata proportione, professionum 
quoque collegiis seu corporibus aeque applicari: nimirum inte- 
grum esse hominibus quam maluerint formam eligere, dum- 
modo et iustitiae et boni communis necessitatibus sit con- 
sultum. * 

Iam vero, quemadmodum municipii incolae ad fines maxime 
varios consociationes condere solent, quibus nomen dandi aut 
secus unicuique est ampla potestas, ita qui in eadem arte ver- 
santur, consociationes pariter liberas alii cum aliis inibunt ad 
fines aliqua ratione cum ipsa arte exercenda connexos. Cum 
liberae hae consociationes a cl. mem. Decessore Nostro distincte 
ac dilucide explanentur, satis habemus, id unum inculcare: libe- 
ram esse homini facultatem, non solum has consociationes con- 
dendi, quae iuris et ordinis sunt privati, sed etiam eam in iis 
« libere optandi disciplinam, easque leges, quae maxime condu- 
cere ad id, quod propositum est, iudicentur ».* Hadem affir- 
manda est libertas consociationes instituendi, quae singularum 


' Cfr. Litt. Encycl. Immortale Dei, d. 1 Nov. 1885. 
* Cfr. Litt. Encycl. Rerwm novarum, n. 42. 

artium limites excedant. Quae autem iam florent ac salutaribus 
laetantur fructibus liberae associationes, collegiis iis praestan- 
tioribus seu « ordinibus », de quibus supra mentionem facimus, ad 
mentem doctrinae socialis christianae viam parare sibi praesti- 
tuant et pro virili parte exsequantur! 

Aliud praeterea est curandum, valde cum priore cohae- 
rens. Quemadmodum unitas societatis humanae inniti non potest 
oppositione « classium », ita rei oeconomicae rectus ordo non 
potest permitti libero virium certamini. Ex hoe enim capite, 
tamquam ex inquinato fonte omnes errores disciplinae oecono- 
miae « individualisticae » dimanarunt; quae, oblivione aut 
inscitia socialem ac moralem indolem rei oeconomicae delens, 
hance existimavit ab auctoritate publica ut solutam prorsus ac 
liberam iudicandam esse et tractandam, propterea quod in mer- 
catu seu libero competitorum certamine principium sui ipsius 
directivum haberet, quo multo perfectius quam ullo intellectu 
creato interveniente regeretur. At liberum certamen, quamquam 
dum certis finibus contineatur, aequum sit et sane utile, rem 
oeconomicam dirigere plane nequit; id quod eventus satis super- 
que comprobavit, postquam pravi individualistici spiritus placita 
exsecutioni sunt mandata. Perquam necessarium igitur est rem 
oeconomicam vero atque efficaci principio directivo iterum subdi 
et subiici. Cuius quidem muneris vices oeconomicus potentatus, 
qui liberum certamen nuper excepit, multo minus gerere potest, 
cum hic praeceps quaedam vis et potentia vehemens sit, quae 
ut salutaris hominibus evadat, frenari debet fortiter et regi sa- 
pienter; frenari autem et regi non potest a se ipso. Altiora 
igitur et nobiliora exquirenda sunt, quibus hic potentatus severe 
integreque gubernetur: socialis nimirum iustitia et caritas socia- 
lis. Quapropter ipsa populorum atque adeo socialis vitae totius 
instituta ea iustitia imbuantur oportet maximeque necessarium 
est, ut vere efficiens evadat seu ordinem iuridicum et socia- 
lem constituat, quo oeconomia tota veluti informetur. Caritas 
vero socialis quasi anima esse debet huius ordinis; ad quem 
efficienter tuendum et vindicandum auctoritas publica alacris 

incumbat oportet; id quod minus difficulter praestare poterit, si 
ea onera a se excusserit, quae ei non esse propria ante decla- 
ravimus. | 

Immo vero consociatis studiis laboribusque variae nationes 
id enitantur decet, ut, quoniam in genere oeconomico plurium 
inter se pendent ac mutua ope indigent, faustam quandam et 
felicem in re oeconomica populorum conspirationem sapientibus 
pactionibus atque institutis promoveant. 

Membra igitur socialis corporis, si, ut dictum est, refician- 
tur, atque rei oeconomico-socialis directivum principium si 
restituatur, etiam de hoc corpore aliqua ratione dici poterit, 
quod de Christi corpore mystico ait Apostolus: « Totum cor- 
pus compactum et connexum per omnem iuncturam submini- 
strationis, secundum operationem in mensuram uniuscuiusque 
membri, augmentum corporis facit in aedificationem sui in 
caritate ». ' 

Recens, ut omnes norunt, singularis inita est syndi- 
catuum atque artium collegiorum ratio, quae, pro harum Lit- 
terarum argumento, breviter videtur hic adumbranda, opportunis 
quibusdam adiectis animadversionibus. 

Ipsa civilis potestas syndicatum ita constituit in personam 
iuridicam, ut simul quoddam monopolii privilegium ei conferat, 
cum ille solus, sic approbatus, opificum herorumve (pro syndi- 
catus specie) iura vindicare, ille solus de opera locanda et con- 
ducenda pacisci atque laboris foedera, quae dicuntur, firmare 
possit. Syndicatui nomen dare necne integrum cuique est, atque 
inter hos tantum limites huiusmodi syndicatus liber dici potest; 
nam et syndicalis collecta et peculiaria quaedam tributa ab om- 
nibus prorsus certae cuiusque artis seu professionis membris, 
sive opifices hi sunt sive heri, exiguntur, quaemadmodum operum 
pactionibus a iuridico syndicatu initis omnes ligantur. Verum 
tamen est ex officio esse declaratum hunc iuridicum syndicatum 
non officere, quominus exsistant aliae eiusdem professionis asse- 
clarum consociationes, non tamen iure agnitae. 


1 Eph., IV, 16. 

Collegia seu corpora constituuntur ex delegatis utriusque 
syndicatus (operariorum nimirum et herorum) eiusdem artis seu 
professionis et, tamquam vera ac propria Status instrumenta 
atque instituta, syndicatus ipsos dirigunt eosque in rebus com- 
munibus ad unum idemque coordinant. | 

Cessationes operae vetantur; si partes litem componere ne- 
queant, adest magistratus. 

Iamvero, huius, quam summatim descripsimus, institutionis 
quaenam sint commoda, quicumque vel parum rem perpenderit, 
facile perspiciet: diversarum classium opera pacifice sociata, 
socialistarum repressa sodalitia, molimina cohibita, peculiaris ma- 
gistratus moderatricem auctoritatem exercens. Ne tamen in re 
tanti momenti quidpiam neglegamus, utque omnia, quae sive 
cum principiis generalioribus, quae supra in memoriam rede- 
gimus, sive cum iis, quae mox sumus addituri, apte colligentur, 
fateri cogimur compertum Nos habere non deesse qui vereantur 
ne res publica, cui satis esse deberet ut necessarium et suffi- 
ciens auxilium praestaret, liberae activitati se substituat, neve 
syndicalis ille et corporativus novus ordo complexam administra- 
tionem et politicam nimis sapiat, neve (generalioribus illis com- 
modis ultro equidem’ admissis) particularibus politicis scopis 
potius inserviat quam ad meliorem socialem ordinem instau- 
randum promovendumque conducat. 

Ad hune alterum autem nobilissimum finem assequendum 
et commune bonum vera ac stabili ratione maxime iuvandum, 
id in primis et ante omnia prorsus necessarium putamus, ut 
Deus propitius adsit, utque dein omnes qui bonam gerunt volun- 
tatem sociata opera ad illum scopum adlaborent. Persuasum 
praeterea habemus, id quod ex prioré colligimus, illum finem 
eo certius obtentum iri quo copiosior sit eorum numerus, qui 
technicam et professionalem et socialem peritiam suam ad id 
conferre sint parati, atque etiam (quod pluris est) quo copiosius 
erit tributum ex principiis catholicis eorumque usu ad id col- 
latum, non quidem ab Actione Catholica (quae activam vim 
proprie syndicalem vel politicam sibi interdicit), sed ab iis filiis 

Nostris, quos ipsa Actio Catholica illis principiis imbuit quosque 
instituit ad apostolatum exercendum, Ecclesia duce ac magistra; 
Kecclesiam dicimus, quae etiam in hoc, quem adumbravimus, 
campo, sicut ubicumque de rebus moralibus quaestio est ac 
disceptatio, vigilantiae et magisterii mandatum sibi divinitus im- 
positum oblivioni dare vel incuria praeterire non potest unquam. 
Quae autem de sociali ordine instaurando et perficiendo docui- 
mus, ea profecto effici nullatenus posse sine morum reformatione 
vel ipsa rerum gestarum documenta aperte demonstrant. Fuit 
enim aliquando ordo quidam socialis, qui etsi perfectus quidem 
et omnibus numeris absolutus non erat, pro temporum tamen con- 
dicione et necessitatibus rectae rationi quadantenus congruebat. 
Quod si periit ille ordo iam dudum, sane non id accidit, quia 
mutatis rerum condicionibus et necessitatibus ipse accommodari se 
evolvendo et quodammodo dilatari non potuit; sed ideo potius, 
quia homines aut nimio sui amore obdurati eius ordinis gremium 
pandere, ut oportuisset, crescenti numero multitudinis renuerunt, 
aut quia falsae libertatis specie aliisque erroribus illecti cuiusvis 
potestatis impatientes, omne detrectare imperium conati sunt. 
Reliquum igitur est ut, ea quae nunc viget rei oeconomicae 
ratione, et socialismo, acerrimo eius accusatore, iterum in iudicium 
vocatis atque aperta de illis iustaque lata sententia, tot malorum, 
radicem penitius investigemus et primum maximeque necessarium 
remedium in moribus reformandis indicemus. 


lil 


Graves sane mutationes cum rei oeconomicae ratio tum socia- 
lismus inde a Leonis XIII aetate subiere. 

Ac primum quidem oeconomiae speciem vehementer commu- 
tatam esse, in oculis est omnium. Nostis, Venerabiles Fratres 
dilectique Filii, fel. rec. Decessorem Nostrum suis Litteris eam 
vel maxime oeconomiae rationem spectasse, qua generatim ad 
commune rei oeconomicae exercitium ab aliis res, ab aliis opera 

praestaretur, quemadmodum, felici verborum complexu usus, eam 
definiebat: « Non res sine opera nec sine re potest opera con- 
sistere ». ' 

Hane autem oeconomiae rationem ad recti ordinis normam 
componere Leo XIII totis viribus contendit: unde patet per se 
ipsam non esse damnandam. Et sane suapte natura vitiosa non 
est; sed tune rectum ordinem violat, quando res operarios seu 
proletariam classem eo fine, eaque condicione conducit, ut negotia 
atque adeo res oeconomica tota ad sui ipsius nutum et commodum 
vertantur, humana operariorum dignitate, sociali oeconomiae indole 
ipsaque iustitia sociali ac bono communi contemptis. 

Verum est ne hodie quidem solam hance oeconomiae rationem 
ubique vigere: est enim et alia ratio, cui addicta est adhuc 
ingens et numero et pondere valens hominum multitudo, ut v. gr. 
ordo agricolarum, in quo maior generis humani pars honeste ac 
probe, quae ad victum cultumque pertinent, sibi comparat. Suis 
etiam haec angustiis premitur et difficultatibus, quas et respicit 
Decessor Noster non paucis Litterarum suarum locis, et Nos 
hisce Nostris non semel attigimus. ' 

Ast « capitalisticum » oeconomiae regimen, cum industriae 
usus toto orbe terrarum dilatatus sit, plurimum et ipsum post 
Leonis XIII Encyclicas Litteras datas quaquaversus est dilapsum 
adeo, ut etiam eorum, qui extra eius ambitum versantur, oeco- 
nomicam et socialem condicionem invaserit et pervaserit, eamque 
suis sive commodis sive incommodis et vitiis, vere afficiat et quo- 
dammodo informet. 

Itaque non eorum solum, qui regiones incolunt « capitali » 
et industriae addictas, sed omnium prorsus hominum bono con- 
sulimus, cum ad mutationes praesertim, quas capitalistica oeco- 
nomiae ratio inde a Leonis tempore passa est, animos conver- 
timus. 

Atque in primis omnium oculos percellit, nostris temporibus 
non modo coacervari opes, sed immanem accumulari potentiam 
et despoticum potentatum oeconomicum penes paucos, qui ple- 


1 Litt. Encycl. Rerum novarum, n. 15. 

rumque non domini, sed depositae rei custodes tantum et 
administratores sunt eamque nutu suo arbitrioque regunt. 

Qui potentatus ab iis vehementissime exercetur, qui, cum 
pecunias teneant et in eis dominentur, potiuntur etiam fenebris 
fidei et in credenda pecunia regnant, eamque ob causam veluti 
sanguinem administrant, quo vivit tota res oeconomica, et ma- 
nibus suis quasi animam rei oeconomicae ita-versant, ut contra 
eorum nutum respirare nemo possit. 

Haec potentiae et virium accumulatio, recentissimae oeco- 
nomiae quasi nativa nota, fructus est quem natura sua protulit 
infinita competitorum certandi libertas, quae eos tantum superstites 
relinguit qui plurimum valeant, quod saepe idem est ac dicere, 
qui omnium violentissime dimicant, qui minime animi conscien- 
tiam curant. 

Ka vicissim virium et potentiae acervatio tria gignit con- 
certationum genera: contenditur enim primum de ipso oecono- 
mico potentatu, tum acriter decertatur de potentatu in rempublicam 
capessendo, ut eius viribus atque potestate ad oeconomicas con- 
gressiones liceat abuti; inter ipsas denique respublicas dimicatur, 
cum quod nationes, ad suorum quaeque civium oeconomica 
commoda promovenda, vim et politicam suam adhibent, tum 
quod potentatu et viribus suis oeconomicis adhibitis, politicas 
controversias inter nationes ortas dirimere contendunt, 

Individualistici profecto in re oeconomica spiritus ultima 
consectaria sunt ea, quae vos ipsi, Venerabiles Fratres dilectique 
Filii, et perspicitis et doletis: liberum virium certamen ipsum 
se interemit; libero mercatui oeconomicus potentatus suffectus 
est; lucri cupiditati proinde effrenata potentatus ambitio suc- 
cessit; tota oeconomia horrendum in modum dura, immitis, 
atrox est facta. Hue accedunt quae ex publicae potestatis et 
ipsius oeconomiae muneribus officiisque permixtis et foede con- 
fusis orta sunt gravissima damna: quale, unum ex summis, 
abiectio quaedam reipublicae maiestatis, quae cum ab omni 
studio partium libera et uni bono communi iustitiaeque intenta, 
veluti regina et suprema arbitra rerum, alte sedere deberet, 

serva fit, hominum libidini et cupiditatibus tradita et mancipata. 
Quod autem ad nationes attinet inter se agentes, ex uno capite 
duplex effluxit diversum flumen: hinc « nationalismus » emanat 
aut etiam « imperialismus » oeconomicus, illinc vero non minus 
funestus et exsecrandus rei nummariae « internationalismus » 
seu « imperialismus internationalis » cui, ubi bene, ibi pa- 
tria est. 

Quae tantis his malis mederi possint, ea in parte altera 
harum Litterarum exposuimus ubi doctrinam data opera tradi- 
dimus, ita ut hoc loco breviter illa in memoriam redigere satis 
habeamus. Quandoquidem re et opera maxime innititur prae- 
sens oeconomiae ratio, rectae rationis seu christianae philo- 
sophiae socialis principia circa rem, operam earumque conso- 
ciationem et mente agnoscantur et opere ad effectum deducantur 
necesse est. Duplex imprimis et rei seu dominii et operae seu 
laboris ratio, id est individualis et socialis, aeque et rite pen- 
sanda est, ut et individualismi et collectivismi scopuli vitentur. 
Mutuae utrorumque relationes ad strictissimae iustitiae leges, 
quam commutativam vocant, exigi debent, christiana caritate 
adminiculante. Liberum certamen certis ac debitis limitibus 
saeptum, magis etiam oeconomicus potentatus publicae auctori- 
tati in iis, quae ad elus munus spectant, efficaciter subdantur 
oportet. Ipsa vero populorum publica instituta ad boni com- 
munis necessitates seu ad iustitiae socialis normam totam 
humanam consortionem conformare debent; quo fieri nequit quin 
etiam gravissima illa vitae socialis pars, quae est res oecono- 
mica, ad rectum et sanum ordinem redeat. 

Haud minus profunde quam oeconomiae species inde a 
Leonis aetate mutatus est ipse socialismus, quocum fuit maxime 
Decessori Nostro certandum. Qui enim tune unus fere dici po- 
terat et doctrinae capita propugnabat definita eaque in unum 
corpus compacta, hi exinde in duas praecipue partes invicem 
plerumque adversantes aique adeo infensissimas discissus est, 
ita tamen ut a fundamento fidei christianae contrario, quod 
socialismo proprium erat, neutra discesserit. 

Altera enim socialismi pars eandem fere subiit mutationem, 
quam oeconomiam capitalisticam subiisse supra explicuimus, et 
in « communismum >» ruit, qui bina docet ac persequitur, neque 
id occulte aut per cuniculos, sed palam, aperte, omnibus mediis 
etiam violentissimis quibusque adhibitis: acerrimam inter classes 
luctationem, plenamque dominii privati exstinctionem. In quibus 
persequendis, nihil est quod non audeat, nihil quod vereatur; 
rerum vero potitus, incredibile ac portento simile est quam se 
atrocem, quam inhumanum ostendat. Testantur id exitiosae illae 
strages et ruinae, quibus vastissimas Europae orientalis atque Asiae 
ditiones constravit; Sanctae vero Ecclesiae ipsique Deo quam sit ini- 
micus et apertus hostis. nimis, proh dolor! nimis est factis com- 
probatum et omnibus apprime notum. Ideo, quamquam probos 
quidem ac fideles Ecclesiae filios de impia et iniqua communismi 
natura monere supervacaneum existimamus, tamen sine profundo 
dolore contemplari non possumus incuriam eorum, qm immi- 
nentia haee pericula contemnere videntur. et inerti quadam 
desidia patiuntur propagari quaquaversus ea, quibus per vim, 
per caedem, tota societas contrucidetur; eoque gravius condem- 
nanda est socordia eorum, qui auferre aut mutare neglegunt 
eas rerum conditiones, quibus populorum animi exasperantur 
atque via munitur ad societatem subvertendam et profligandam. 

Mitior sane est altera pars, quae « socialismi » nomen reti- 
nuit, qui non solum a vi adhibenda abstinendum profitetur, sed 
ipsam classium pugnam et privatae possessionis exstinctionem. 
si minus abiicit, aliqua ratione mitigat et temperat. Suis prin- 
cipiis et consectariis inde a communismo deductis exterritum, 
socialismum ad veritates, quas christiana traditio semper sol- 
lemnes habuit, vergere et quodammodo accedere diceres: negari 
enim nequit ad ea quae christiani societatis reformatores iare 
postulant, horum placita interdum valde appropinquare. 

Classium enim pugna, modo ab inimicitiis mutuoque odio 
abstineat, paulatim transit in honestam quandam disceptationem, 
iustitiae studio fundatam, quae, etsi non est illa beata pax 
socialis quam omnes appetimus, principium esse potest et debet 

unde ad mutuam « ordinum » cooperationem deveniatur. Bellum 
etiam dominiis privatis indictum, magis magisque sedatum, restrin- 
gitur ita, ut tandem aliquando non ipsa possessio impetatur 
earum rerum, quae producendis bonis inserviant, sed imperium 
quoddam sociale, quod contra omne ius dominium arripuit et 
usurpavit. Re enim vera tale imperium non ipsis dominis, sed 
publicae potestati est proprium. Quod si fiat, eo- perveniri 
potest, ut sensim sine sensu haec mitioris socialismi placita 
a votis et postulatis eorum qui, christianis principiis innixi, 
humanam societatem reformare student, iam non dissideant. 
Ktenim certa quaedam bonorum genera rei publicae reservanda 
merito contenditur, cum tam magnum secum ferant potentatum, 
quantus privatis hominibus, salva re publica, permitti non possit. 

Huiusmodi iusta postulata et desideria iam nil habent, quod 
a christiana veritate abhorreat, multoque minus socialismo sunt 
propria. Quapropter, qui haec tantummodo persequuntur, rion 
habent cur socialismo se aggregent. 

Neque tamen existimet quisquam eas sectas seu factiones 
socialisticas, quae non sunt communisticae, ad unam omnes sive 
re sive nomine eo usque resipuisse. Ut plurimum sive classium 
pugnam sive dominii exstinctionem non abiiciunt, sed solummodo 
aliqua ratione temperant. Iamvero, si ita falsa principia miti- 
gantur et aliqua ratione oblitterantur, oritur, seu potius imme- 
rito a quibusdam movetur quaestio, num forte etiam christianae 
veritatis principia aliqua ratione aut mitigari aut temperari 
possint ita, ut socialismo eatur obviam et media quasi via cum 
eo conveniatur. Sunt, qui inani spe illiciantur fore, ut hac 
ratione socialistae ad nos pertrahantur. Vana tamen spes! Qui 
enim apostoli esse volunt inter socialistas, christianam veritatem 
plenam atque integram aperte et sincere profiteantur oportet, 
neque ulla ratione erroribus conniveant. Id imprimis satagant, 
si vere Evangelii praecones esse velint, ut socialistis ostendant 
eorum postulata, quatenus iusta sint, ex principiis christianae 
fidei multo validius defendi et ex viribus christianae caritatis 
multo efficacius provehi. 


| 


Acta Pui PP. XI 915 


Sed quid, si ad pugnam classium et dominia privata quod 
attinet, socialismus re vera ita sit temperatus atque emendatus, 
ut circa haec iam nihil in eo sit reprehendendum? Numquid 
illico natura sua religioni christianae contraria abdicavit? Est 
haee quaestio, quae multorum animos suspensos tenet. Et plu- 
rimi sunt catholici homines, qui, cum plane perspectum habeant 
christiana principia nec missa fieri nec abradi unquam posse, 
oculos in hance Sanctam Sedem intendere et enixe efflagitare 
videntur, ut decernamus, num hie socialismus a doctrinis falsis 
adeo resipuerit, ut sine cuiusquam principii christiani iactura 
admitti et quodammodo baptizari possit. Quibus ut pro paterna 
Nostra sollicitudine faciamus satis, haec edicimus: sive ut doctrina, 
sive ut factum historicum, sive ut « actio » consideretur socia- 
lismus, si vere manet socialismus, etiam postquam veritati et 
iustitiae in his, quae diximus, concessit, componi cum Ecclesiae 
catholicae dogmatibus non potest: siquidem ipsam societatem 
fingit a christiana veritate quam maxime alienam. 

Nam secundum christianam doctrinam homo, sociali natura 
praeditus, in his terris collocatur, ut in societate et sub aucto- 
ritate a Deo ordinata,‘ vitam ducens, omnes suas facultates in 
laudem et gloriam Creatoris sui plene excolat evolvatque, atque 
artis aliusve vocationis suae munere fideliter fungendo tempo- 
ralem simul et aeternam sibi comparet felicitatem. Socialismus 
autem, sublimis huius, cum hominis tum societatis, finis penitus 
ignarus et incuriosus, solius commodi causa humanam consor- 
tionem autumat esse institutam. 

Ex eo enim, quod apta operum divisione efficacius quam 
dispertitis singulorum conatibus bona progignantur, socialistae 
inferunt oeconomicam efficientiam, cuius sola materialia obiecta 
mentibus observantur, socialiter ex necessitate procedere debere. 
Qua necessitate, ut totos societati se dedant subdantque, ad 
bonorum effectionem quod attinet, homines adstringi existimant. 
Immo quam amplissimam possidere copiam rerum, quae huius 
vitae commodis inserviant, tanti fit, ut altiora hominis bona, 

ipsa libertate minime excepta, sint posthabenda atque etiam im- 
molanda exigentiis efficacissimae bonorum effectionis. Hanc vero 
humanae dignitatis iacturam in « socializato » productionis pro- 
cessu subeundam, facile repensum iri autumant abundantia bo- 
norum socialiter procreatorum, quae ad singulos profundantur, 
ut pro suo beneplacito commodis et cultui vitae libere ea ap- 
plicare valeant. Societas ergo qualem socialismus fingit, altera 
ex parte absque vi plane nimia nec esse nec concipi potest, ex 
altera parte haud minus falsae libertati indulget, vera sociali 
auctoritate ab ea exsulante, quippe quae non in temporalibus 
ac materialibus commodis innitatur, sed a solo Deo, rerum om- 
nium Creatore atque ultimo fine descendat. ' 

Quodsi socialismus, ut omnes errores, aliquid in se veritatis 
admisit (quod quidem Summi Pontifices numquam sunt inficiati), 
nititur tamen doctrina de humana societate, ipsi propria, a vero 
christianismo absona. Socialismus religiosus, socialismus chri- 
stianus pugnantia dicunt: nemo potest simul catholicus probus 
esse et veri nominis socialista. 

Quae quidem omnia, a Nobis sollemni auctoritate innovata 
et confirmata, pari modo applicanda sunt novo cuidam sociali- 
stico procedendi modo, hactenus quidem minus noto, nunc vero 
ad plures socialismi sectas propagato. In animos moresque insti- 
tuendos imprimis incumbit; praecipue quidem infantes ipsos 
teneros amicitiae specie sibi allicit secumque trahit, sed totam 
etiam hominum multitudinem complectitur, ut homines tandem 
socialistici formentur, qui humanum convictum ad socialismi pla- 
cita conforment. 

Cum in Nostris Encyclicis Litteris Divini dhus Magistri, 
quibus principiis insistat, quos fines -persequatur paedagogia 
christiana docuerimus abunde,* quam eis repugnent quae facit 
et quaerit hic socialismus mores cultumque pervadens, tam 
perspicuum est et evidens, ut declaratione non indigeat. Gra- 
vissima vero quae secum fert pericula videntur ii aut ignorare 


’ Cfr. Litt. Encycl. Diuturnum, d. 29 Iunii 1881. 
2 Litt. Encycl. Divini illius Magistri, d. 31 Dec. 1929. 

aut minus ponderare, qui nihil pensi habent eis pro rerum gravi- 
tate fortiter naviterque resistere. Hos de imminenti gravissimo 
damno commonefacere Nostri pastoralis officii est: meminerint 
omnes, huius socialismi mores cultumque pervadentis parentem qui- 
dem liberalismum fuisse, heredem vero « bolscevismum » futurum. 

Quae cum ita sint, Venerabiles Fratres, intelligere potestis 
quanto cum dolore cernamus, in quibusdam praesertim regioni- 
bus, filios Nostros non paucos, quos veram fidem rectamque volun- 
tatem deposuisse persuadere Nobis non possumus, ab Ecclesiae 
castris transfugisse et ad socialismi acies convolasse: quorum alii 
ut aperte socialistarum nomine glorientur et dogmata ipsa socia- 
listica profiteantur, alii vel socordes vel etiam quasi inviti ut 
consociationibus adhaereant, quae professione aut factis sunt 
socialisticae. 

Nos autem, paterna sollicitudine anxii, animo revolvimus et 
perscrutari conamur, qui fieri potuerit ut eo usque aberraverint, 
et audire Nobis videmur, quae multi ex eis respondent et cau- 
santur: ab Ecclesia et eis qui Ecclesiae addictos se proclamant. 
locupletibus faveri, operarios neglegi, curam horum haberi nul- 
lam; eam ob causam se, ut sibi consulerent, in acies socialismi 
instrui et inseri debuisse. 

Deflendum sane est, Venerabiles Fratres, fuisse, immo etiam 
nunc esse, qui cum catholicos se profiteantur, sublimis_ illius 
iustitiae et caritatis legis, qua non solum, quod suum est cuique 
reddere, sed fratribus egentibus ut ipsi Christo Domino succur- 
rere tenemur,' fere immemores sunt, quodque gravius, ob lucri 
cupiditatem operarios vexare non verentur. Immo vero, non desunt 
qui religione ipsa abutantur, eiusque nomine iniustas exactiones 
velare conentur, ut a iustis plane operariorum expostulationibus 
se tutentur. Quorum agendi rationem graviter arguere nunquam 
desistemus. Ipsi enim in causa sunt, cur Ecclesia, etsi imme- 
rito, videri potuerit et insimularetur partes agere locupletium. 
eorum autem, qui quasi naturali sua hereditate privati erant, 
necessitatibus et angustiis minime commoveri. Immerito et iniu- 

ria haec videri et dici, totius Ecclesiae historia clare demonstrat ; 
ipsaeque Encyclicae Litterae, quarum anniversarium festum cele- 
bramus, luculentissimum testimonium sunt in Ecclesiam eius- 
que doctrinam nonnisi iniustissime has calumnias et contumelias 
coniici. 

Verumtamen tantum abest ut, iniuria lacessiti aut paterno 
dolore deiecti, filios misere deceptos et tam longe a vero et 
salute digressos repellamus aut reiiciamus, ut effici non possit, 
quin omni qua possumus sollicitudine, ad maternum Ecclesiae 
sinum, ut revertantur, invitemus. Utinam voci Nostrae pronas 
praebeant aures! Utinam unde exiere, eo redeant, domum nimi- 
rum paternam, ibique consistant, ubi proprius eorum locus est, 
in eorum videlicet ordinibus, qui monita a Leone promulgata et 
a Nobis sollemniter innovata studiose secuti, societatem ad men- 
tem Ecclesiae, sociali iustitia socialique caritate firmatis, instau- 
rare nituntur. Sibique persuadeant nullibi se posse etiam in 
terris pleniorem invenire beatitudinem, nisi apud Eum, qui pro- 
pter nos egenus est factus, cum esset dives, ut Illius inopia nos 
divites essemus,‘ qui pauper fuit et in laboribus a iuventute 
sua, qui omnes laborantes et oneratos ad Se ifvitat ut eos in 
caritate Cordis Sui plene reficiat,* qui denique sine ulla per- 
sonarum acceptione, plus exiget ab iis quibus plus datum est, ° 
et « reddet unicuique secundum opera eius >». 4 

Verum, si rem diligentius penitiusque inspiciamus, liquido 
deprehendemus, hance optatissimam instaurationem socialem spi- 
ritus christiani renovatio, a quo. misere passim defecerunt tot 
homines rei oeconomicae addicti, praecedat oportere, ne tot cona- 
tus incassum cadant, Serene struatur non super petram 
sed super mobilem arenam. 

Et sane, hodiernam oeconomiam conspeximus, Venerabiles 
Fratres dilectique Filii, eamque gravissimis vitiis laborantem 


' 1I Cor., VIII, 9. 

* Mattu., XI, 38. 

* Cfr. Luc., XII, 48. 

Martu., 27. 

agnovimus. Communismum quoque et socialismum rursus in 
iudicium vocavimus, eorumque omnes vel mitigatas species ab 
Evangelii praeceptis longe aberrare deprehendimus. 

« Quare — ut Decessoris Nostri verbis utamur, — si socie- 
tati generis humani medendum est, revocatio vitae instituto- 
rumque christianorum sola medebitur ».' Nam haec una nimiae 
de caducis rebus sollicitudini, quae omnium est vitiorum origo, 
efficax remedium afferre, haec una fascinatos hominum oculos, 
in fluxis huius mundi rebus plane defixos, inde avellere et ad 
caelum attollere potest. Quo quidem remedio nunc humanam 
consortionem maxime indigere quis neget? 

EKtenim omnium animi temporalibus perturbationibus, cla- 
dibus, ruinis fere unice afficiuntur. Sed quid, si christianis 
oculis, prout decet, res perpendimus, haec omnia sunt, si cum 
animarum ruina conferantur? Nihilominus haud temere dici 
potest eas nunc esse socialis atque oeconomicae vitae rationes, 
ut ingenti hominum numero maxima impedimenta creent quo- 
minus unum illud necessarium, aeternam nempe salutem, curent. 

Innumerabilium equidem harum ovium Pastor et Tutor a 
Pastorum Principe, qui eas Sanguine Suo redemit, constituti, 
hoc maximum earum periculum siccis oculis contemplari non 
possumus; quin potius, pastoralis officii memores, paterna sol- 
licitudine et quomodo eis opitulari possimus continenter me- 
ditamur, aliorum quoque, quorum ex iustitia aut caritate inter- 
est. indefesso studio advocato. Quid enim proderit hominibus 
sapientiore divitiarum usu vel ad universum mundum_ lucran- 
dum aptiores fieri, si inde animae suae detrimentum patiantur? * 
Quid, eos tuta de re oeconomica principia docere, si effrena 
cupiditate et sordida, suarum rerum studio ita abripi se sinant, 
ut, « audientes mandata Domini. omnia faciant contraria? » ° 

Huius vero a christiana lege in re sociali et oeconomica 
defectionis, et inde profluentis plurimorum opificum a fide catho- 


1 Litt. Encycl. Rerum novarum, n. 22. 

lica apostasiae radix et fons sunt inordinatae animi affectiones, 
triste consectarium primaevae labis, quae miram humanarum 
facultatum concordiam ita disiunxit, ut homo pravis cupiditati- 
bus facile abstractus ad caduca huius mundi bona caelestibus 
et firmis anteponenda vehementer incitetur. Hine inexplebilis 
illa divitiarum et temporalium bonorum sitis, quae homines ad 
Tei leges infringendas et proximorum iura conculcanda omnibus 
quidem temporibus impulit, sed per hodiernam rei oeconomicae 
rationem humanae fragilitati longe plures parat laqueos. Etenim 
cum incertus status rei oeconomicae ac praesertim eiusdem com- 
plexionis, summam assiduamque postulet eorum qui illi se dedunt 
virium contentionem, nonnulli conscientiae stimulis ita obdu- 
ruerunt, ut in eam devenerint sententiam sibi licitum esse et. 
lucra sua quoquo modo augere, et opes magno conatu studio- 
que partas per fas et nefas contra repentinos fortunae casus 
tueri. Facilia emolumenta, quae cuilibet in mercatu omni lege 
soluto obveniunt, permultos ad merces permutandas distrahen- 
dasque alliciunt, qui, id unum inhiantes, ut minimo interiecto 
labore expedita sibi lucra comparent, effrena negotiatione, mer- 
cium pretia pro arbitrio et aviditate tam crebro augent vel 
minuunt, ut prudentes fabricatorum provisiones pessum dent. 
Quae lege sunt statuta ad foederatos quaestus provehendos, dum 
rerum agendarum periculum dividunt ac finiunt, foedissimae 
licentiae ansam praebuerunt. Cernimus enim ab hac extenuata 
rationum reddendarum obligatione animos modice tangi; insuper 
in tutamine communis cuiusdam nominis delitescendo, pessimas 
perpetrari iniurias et circumscriptiones; tandem oeconomicarum 
consociationum curatores, muneris sui oblitos, eorum prodere 
iura, quorum compendia administranda susceperant. Neque po- 
stremo omittendi sunt callidi illi viri, qui de honesta artificii sui 
utilitate minime solliciti, hominum cupiditatibus stimulos subii- 
cere haud verentur, eisque excitatis ad proprium lucrum utuntur. 

Gravissima haec incommoda propulsare, vel etiam antever- 
tere, potuisset severa ac tuta morum disciplina a rei publicae 
moderatoribus strenue exacta: haec tamen nimis saepe misere 

defecit. Nam, cum novae oeconomiae rationis germina tunc pri- 
mum erumperent, quando rationalismi placita in plurium mentibus 
insederant radicesque egerant, brevi oeconomica quaedam doc- 
trina a vera lege morali remota est orta, quo factum est ut 
humanis cupiditatibus habenae prorsus laxarentur. 

Itaque evenit, ut multo quam antea plures nihil nisi de 
divitiis quacumque ratione augendis solliciti essent; seque super 
omnia et prae omnibus quaerentes, nihil, ne maxima quidem in 
alios delicta, sibi religioni verterent. Qui primi vero hance spa- 
tiosam viam. quae ducit ad perditionem, ‘ sunt ingressi, ii facile 
sive apparentis sui successus exemplo, sive insolenti suarum 
divitiarum pompa, sive aliorum conscientiam quasi inanibus anxie- 
tatibus exagitatam deridendo, sive demum timoratiores compe- 
titores conculcando, plurimos iniquitatis suae imitatores nacti 
sunt. 

Pronum vero fuit, ut rei oeconomicae moderatoribus a recto 
tramite deviis euntibus, operariorum quoque vulgus in idem 
barathrum passim rueret praeceps; idque eo magis quod plurimi 
ex praefectis artificum suis operariis ut meris instrumentis usi 
sunt, nihil prorsus de eorum anima solliciti, immo de supernis 
rebus ne cogitantes quidem. Et sane, horrescit animus, si gra- 
vissima perpendantur pericula, quibus in modernis officinis obii- 
ciuntur operariorum (iuniorum praesertim) mores et puellarum 
aliarumque mulierum pudicitia; si mente recolamus quam saepe 
hodiernum rei oeconomicae genus et praesertim absona habitandi 
ratio familiari vinculo familiarique vitae consuetudini obstacula 
creet; si memoria repetamus quot quantaque festis diebus rite 
sanctificandis inferuntur impedimenta; si universalem considere- 
mus extenuationem sensus illius vere christiani, quo vel rudes 
et indocti homines tam alta sapere consueverant, eius loco 
suffecta de quotidiano victu utcumque comparando unica solli- 
citudine. Atque ita labor corporalis, quem divina Providentia 
etiam post originale peccatum in humani corporis simul et animi 
bonum statuerat exercendum, in perversionis instrumentum pas- 

sim convertitur: iners scilicet materia ex officina nobilitata egre- 
ditur, homines vero ibidem corrumpuntur et viliores fiunt. 
Huic tam lugendae animarum cladi, qua perdurante omne 
societatis regenerandae studium irritum erit, nullum validum 
remedium afferri potest nisi ad evangelicam doctrinam aperte et 
sincere redeant homines, ad Illius nimirum praecepta, qui unus 
verba vitae aeternae habet, ‘ talia videlicet verba, quae caelis et 
terra transeuntibus, nunquam praeteribunt. ® Siquidem, quotquot 
sunt in re sociali vere periti, enixe expetunt compositionem ad 
normas rationis exactam, quae vitam oeconomicam ad sanum 
rectumque ordinem reducat. Sed hic ordo, quem Nos ipsi vehe- 
menter exoptamus impensoque fovemus studio, mancus omnino 
et imperfectus erit, nisi omnes humanae efficientiae ad miram 
divini consilii unitatem imitandam et, quantum humanis viribus 
datum est, assequendam amice conspirent: perfectum dicimus illum 
ordinem, quem magna vi et contentione proclamat Ecclesia, quem 
recta ipsa expostulat humana ratio: ut nimirum ad Deum tam- 
quam ad primum ac supremum totius creatae efficientiae ter- 
minum omnia dirigantur, et sub Deo creata quaelibet bona ut 
mera instrumenta habeantur, quibus tantum utendum sit quantum 
ad supremum finem attingendum ducant. Neque putandum est 
per hoc minoris fieri aut minus dignitati humanae consonas aesti- 
mari quaestuosas artes; quin immo in lis apertam divini Con- 
ditoris voluntatem venerabundi agnoscere docemur, qui posuit 
hominem in terra ut operaretur illam, eaque ad suas necessi- 
tates multifariam uteretur. Fortunam autem suam rite et iuste 
amplificare non prohibentur quicumque ad bona progignenda dant 
operam, immo aequum est, ut qui communitati deservit eamque 
reddit ditiorem, ex auctis communitatis bonis ipse quoque pro 
sua condicione ditior fiat, dummodo haec omnia cum debito erga 
Dei leges obsequio et illaesis aliorum iuribus quaerantur et 
secundum fidei et rectae rationis ordinem adhibeantur. Quae si 
ab omnibus, si ubique, si semper serventur, non modo rerum con- 

fectio et acquisitio, sed divitiarum quoque usus, qui nunc saepe 
tam inordinatus cernitur, brevi intra aequitatis et iustae distri- 
butionis limites revocabitur: atque sordido propriarum dumtaxat 
rerum studio, quod nostrae aetatis est dedecus et grande pec- 
catum, re et factis opponetur suavissima at simul validissima 
christianae moderationis lex, qua homo iubetur quaerere primum 
regnum Dei et iustitiam eius, certo sciens bona quoque tem- 
poralia ex divina liberalitate certaque promissione sibi quantum 
opus fuerit adiectum iri. ' 

Verum, in his omnibus praestandis, potiores partes semper 
lex caritatis teneat oportet, « quod est vinculum perfectionis ». * 
Quam ergo falluntur incauti illi reformatores, qui solam iusti- 
tiam eamque commutativam servandam curantes, caritatis auxi- 
lium superbe reiiciunt! Profecto iustitiae ex officio debitae et 
inique denegatae caritas vicaria succedere nequit. At, etsi omnia 
sibi debita quisque hominum supponatur tandem adepturus, amplis- 
simus caritati semper patebit campus: sola enim iustitia, vel fide- 
lissime exhibita, socialium certaminum causas quidem removere, 
nunquam tamen corda unire animosque copulare poterit. Iam 
vero quaecumque ad pacem firmandam mutuumque inter homi- 
nes auxilium promovendum sunt instituta, quantumvis perfecta 
videantur, in mutuo animorum vinculo, quo sodales invicem unian- 
tur, potissimum habent suae firmitatis fundamentum, quo defi- 
ciente, ut saepius experiendo didicimus, optima quaeque prae- 
scripta irrita evadunt. Itaque tune solum vera omnium in unum 
commune bonum conspiratio haberi poterit, cum societatis partes 
intime sentiant se unius esse magnae familiae membra eius- 
demque caelestis Patris filios, immo se unum corpus in Christo, 
« singuli autem alter alterius membra »,* ita ut « si quid patitur 
unum membrum, compatiantur omnia membra ».* Tune enim 
divites aliique proceres, pristinam suam erga pauperiores fra- 

tres incuriam in sollicitam et operosam dilectionem mutabunt, 
eorum iusta postulata aperto corde excipient, eorumque forte 
culpis et erroribus libenter parcent. Operarii vero, quovis odii 
invidiaeque sensu, quo socialis certaminis fautores tam callide 
abutuntur, sincere restincto, locum sibi a divina Providentia in 
humana societate assignatum non solum non fastidient, sed magni 
facient, utpote bene sibi conscii, ad commune bonum pro suo 
quemque munere et officio vere utiliter et honorifice adlaborare 
eiusque vestigia pressius sequi, qui cum in forma Dei esset, 
faber inter homines esse et fabri filius haberi voluit. 

Ex hac igitur nova in mundum diffusione Evangelici spiri- 
tus, qui christianae moderationis et universalis caritatis spiritus 
est, optatissimam illam ac plenam humanae societatis instaura- 
tionem in Christo illamque « Pacem Christi in Regno Christi » 
futuram confidimus, in quam ab ipso Pontificatus Nostri exordio, 
omnes curas Nostras omnemque pastoralem sollicitudinem inten- 
dere decrevimus firmiterque apud Nos statuimus;' Vosque. Ve- 
nerabiles Fratres, qui Ecclesiam Dei, Spiritu Sancto mandante, 
Nobiscum regitis,* ad eundem hunc praecipuum et in praesens 
maxime necessarium finem, in omnibus orbis’ partibus, etiam in 
regionibus sacrarum, ad infideles Missionum, laudabili admodum 
zelo impense adlaboratis. Vobis sint merita laudationum praeconia, 
simulque iis omnibus sive clericis sive laicis, quos eiusdem magni ope- 
ris cotidianos participes atque validos adiutores laeti conspicimus, 
dilectos Filios Nostros Actioni Catholicae addictos, qui peculiari stu- 
dio de re sociali curam, quatenus haec Ecclesiae ex ipsa sua divina 
institutione competit etineumbit, Nobiscum suscipiunt. Hos omnes 
etiam atque etiam in Domino hortamur, ut nullis parcant labo- 
ribus, nullis vincantur difficultatibus, sed magis magisque in dies 
confortentur et sint robusti.* Arduum sane ipsis aggrediendum 
proponimus opus: probe enim novimus utrinque, sive inter supe- 
riores, sive inter inferiores societatis classes, obstacula et impe- 

dimenta, quae vinci debeant, exstare plurima. Ne tamen animos 
despondeant: asperis certaminibus se obiicere christianorum est; 
graves autem exantlare labores, eorum qui ut boni Christi 
milites! eum propius sequuntur. 

Omnipotenti ergo auxilio unice confisi Illius, qui « omnes homi- 
nes vult salvos fieri »,” miseras illas animas a Deo aversas totis viri- 
bus iuvare contendamus easque a temporalibus curis abstrahentes, 
quibus nimis implicantur, ad aeterna fidenter aspirare doceamus. 
Id autem quandoque facilius obtinebitur, quam prima fronte spe- 
randum forte videbatur. Etenim, si etiam in latebris vel perditis- 
simi hominis latent, ceu igniculi sub cinere, mirae spirituales vires, 
testimonia haud dubia illius animae naturaliter christianae, quanto 
magis in cordibus eorum quam plurimorum, qui potius per igno- 
rantiam vel externa rerum adiuncta in errorem inducti sunt! 

Ceterum, laeta quaedam socialis restaurationis signa ipsa 
opificum agmina iam portendunt, in quibus magno animi Nostri 
gaudio confertos cernimus etiam globos iuniorum operariorum, 
qui et secundis auribus divinae gratiae consilia excipiunt et miro 
zelo socios suos Christo lucrifacere student. Nec minori laude pro- 
sequendi sunt opificum coetuum duces qui, propriis commodis 
posthabitis et unice de sodalium suorum bono solliciti, aequas 
eorum expostulationes cum totius artificii prosperitate prudenter 
componere et promovere satagunt, neque ab eximio hoc munere 
se deterrere sinunt ullis sive impedimentis sive suspicionibus. 
Quin et complures iuvenes, mox inter societatis proceres sive ob 
ingenium sive ob divitias clarum locum habituros, intensiore 
studio sociales res excolentes est cernere, qui sociali instaura- 
tioni totos se reapse dedituros laetam spem faciunt. 

Itaque praesentes rerum rationes qua via, Venerabiles Fra- 
tres, incedendum sit clare demonstrant. Nobis enim nunc, ut 
alias non semel in Ecclesiae historia, mundus obiicitur magna 
ex parte in paganismum fere relapsus. Ut integrae hae hominum 
classes ad Christum, quem negarunt, reducantur, ex iis ipsis 

seligendi sunt et formandi auxiliares Ecclesiae milites, qui illos 
illorumque mentes et optata bene norint, qui in eorum corda 
suavi quadam fraterna caritate penetrare possint. Primi et pro- 
ximi nimirum opificum apostoli, opifices sint oportet; apostoli 
vero inter artificii commerciique asseclas, ex iisdem hominibus 
esse debent. 

Hos laicos cum opificum tum herorum apostolos studiose 
quaerere, prudenter eligere, apte excolere et instituere Vestrum, 
Venerabiles Fratres, vestrique cleri potissimum est. Difficilis sane 
provincia sacerdotibus imponitur, ad quam obeundam acri de re 
sociali studio rite parandi sunt quicumque in spem Ecclesiae 
adolescunt; sed maxime necesse est ut, quos peculiari ratione 
ad hoc munus deputaturi estis, tales se exhibeant, qui exquisi- 
tissimo iustitiae sensu praediti, cuiuscumque iniqua expostulanti 
aut iniuste agenti, virili prorsus constantia obsistant; qui pru- 
dentia et discretione a quovis extremo aliena excellant; quos 
praesertim caritas Christi intime pervaserit, quae una valet homi- 
num corda et voluntates iustitiae aequitatisque legibus fortiter 
simul et suaviter subigere. Hac via, quam felix rerum usus non 
semel comprobavit, omni alacritate incedendum esse non est cur 
ambigamus. 

Hos autem dilectos Filios Nostros ad tantum opus electos 
enixe in Domino hortamur, ut excolendis viris sibi commissis 
totos se dedant, in eoque officio apprime sacerdotali et apostolico 
adimplendo christianae institutionis vi opportune utantur, iuvenes 
docendo, christiana sodalitia instituendo, studiorum coenacula con- 
dendo ad normam fidei excolendorum. In primis autem magni faciant 
et in bonum suorum alumnorum assidue adhibeant pretiosissi- 
mum cum privatae tum socialis instaurationis instrumentum, 
quod Litteris Nostris Eneyclicis Mens Nostra‘ in Exercitiis spi- 
ritualibus positum esse edocuimus; quibus Litteris cum Exercitia 
pro laicis quibuscumque, tum etiam utilissimos opificum Secessus 
aperte commemoravimus vehementerque commendavimus: in illa 
enim spiritus schola non modo optimi excoluntur christiani, sed 


' Litt. Eneyel. Mens Nostra, d. 20 Dec. 1929. 

veri quoque apostoli pro quavis vitae condicione instituuntur, et 
igne Cordis Christi inflammantur. Ex hae schola, ut Apostoli 
e Coenaculo Hierosolymitano, prodibunt in fide fortissimi, invicta 
in insectationibus constantia firmati, zelo flagrantes, de Regno 
Christi quaquaversus propagando solum solliciti. 

Et sane, talibus nunc maxime opus est robustis Christi mili- 
tibus, qui totis viribus adlaborent ad humanam familiam inco- 
lumem servandam ab immani prorsus exitio, in quod rueret si, 
spretis evangelicis doctrinis, ille rerum ordo praevalere permit- 
teretur, qui non minus leges naturae quam divinas conculcat. 
Keclesia Christi super inconcussam petram constituta nihil habet 
cur sibi timeat, cum pro certo sciat nunquam fore ut portae inferi 
contra ipsam praevaleant:' quin immo tot saeculorum usu com- 
pertum habet se e maximis procellis fortiorem egredi solere 
novisque ornatam triumphis. Sed materna eius viscera nequeunt 
non commoveri ob innumera mala, quibus inter huiusmodi pro- 
cellas tot hominum milia vexarentur, atque potissimum ob gra- 
vissima spiritualia damna inde secutura, quae tot animas Christi 
Sanguine redemptas ad aeternam agerent ruinam. 

Nihil igitur intentatum relinqui debet ad tanta mala ab 
humana societate avertenda: hue labores, hue industriae omnes, 
hue assiduae fervidaeque ad Deum preces vergant. Etenim, divina 
adiuvante gratia, humanae familiae sortes in manibus nostris sunt. 

Ne sinamus, Venerabiles Fratres dilectique Filii, ut filii huius 
saeculi in generatione sua nobis prudentiores videantur, qui ex 
divina bonitate filii lucis sumus.* Illos siquidem deprehendimus 
summa sagacitate strenuos asseclas sibi seligere et instituere, 
qui errores suos per omnes hominum ordines totiusque orbis 
terrarum plagas in dies latius diffundant. Quandocumque autem 
Keclesiam Christi vehementius impugnare suscipiunt, videmus eos 
intestinis dissentionibus sepositis in unam aciem magna concordia 
cogi et ad communem finem assequendum viribus prorsus unitis 
adlaborare. 


Cfr. Matru., XVI, 18. 
? Cfr. Luc., XVI, 8. 


Arcta commenda- 
tur unio ‘et conspi- 

Iam vero, quot quantaque indefessus catholicorum zelus, 
cum ad bonum sociale et oeconomicum, tum in re scholari et 
religiosa ubique moliatur, nemo profecto est qui ignoret. Sed 
mira haec et laboriosa actio haud raro minus efficax evadit ob 
vires nimis in diversa distractas. Uniantur igitur omnes bonae 
voluntatis viri, quotquot sub Ecclesiae Pastoribus hoc bonum 
ac pacificum Christi certamen certare volunt; omnesque, Ecclesia 
duce ac magistra, in christianam humanae consortionis restau- 
rationem, quam Leo XIII per immortales Litteras Rerum novarum 
auspicatus est, pro cuiusque ingenio, viribus, condicione, aliquid 
conferre nitantur; non se nec sua quaerentes, sed quae sunt 
Iesu Christi; ‘ non propria consilia omnino urgere contendentes, 
sed ea vel optima remittere parati, si maius commune bonum 
id requirere videatur: ut in omnibus et super omnia Christus 
regnet, Christus imperet, cui « honor et gloria et potestas in 
saecula >». * 

Quod ut fiat feliciter, Vobis omnibus, Venerabiles Fratres 
dilectique Filii, quotquot permagnae Catholicae familiae Nobis 
commissae estis membra, at peculiari quadam cordis Nostri dile- 
ctione opificibus aliisque manualium artium operariis a divina 
Providentia vehementjus Nobis commendatis necnon. christianis 
heris operumque curatoribus, paterno ex animo Apostolicam Bene- 
dictionem impertimus. 

Datum Romae apud Sanctum Petrum, die xv mensis Maii, 
anno mpccccxxxI, Pontificatus Nostri anno decimo. 


PIUS PP. XI 


Cfr. Philipp., Il, 91. 
* Apoc., V, 13. 

SERMO 


HABITUS IN AULA SACRI CONSISTORII DIE XXXI MAII POST PRAELECTUM 
DECRETUM SUPER VIRTUTIBUS VEN. SERVI DEI GLYCERII LANDRIANI, 
EX ORDINE CC. RR. PAUPERUM MATRIS DEI, SCHOLARUM PIARUM. 


Noi vogliamo dedicare una riflessione alle lunghe vicende per le quali é 
passata la sua pur cosi bella e chiara e solida causa: dal 1618 al 1621; dal 
1621 al 1830; dal 1830 al 1880 e git git fino a questi ultimi anni e fino 
@ questo giorno. 

Il Revmo Preposito generale ha gia accennato ad una graziosa e vera- 
mente suggestiva coincidenza. E un’altra felice coincidenza questa odierna, 
altissima, universale solennita della Trinita Santa, alla quale la Famiglia 
Calasanziana associa quella sua propria e domestica della Ssma Vergine, 
Patrona e Regina delle Scuole Pie. 

Noi non possiamo a meno di riflettere e considerare che a questa nostra 
epoca la divina Provvidenza ha differito e riservato il primo trionfo della 
presente causa per richiamare alla considerazione ed alla imitazione, quando 
pit se ne verifica il bisogno, ancora una luminosa immagine di quello che 
deve essere educazione cristiana, nella persona del ven. Glicerio Landriani 
e nella Famiglia Calasanziana, alla quale esso appartiene e reca oggi 
tanto onore. 

Diciamo « quando pit se ne verifica il bisogno », perché assistiamo con- 
tristati da qualche tempo e pit in questi ultimi giorni ad un primo mani- 
festo maturare dei frutti di una educazione, che é l’antitesi dell’educazione 
cristiana—e civile ancora —mentre educa, sistematicamente educa, 
all’odio, alla irriverenza, alla violenza. 

Noi non abbiamo tardato un giorno ad apprezzare l’inestimabile bene- 
ficio della ristabilita istruzione religiosa nelle scuole, istruzione che voleva 
e doveva essere anche educazione. Ma si é cominciato troppo presto a 
distruggere colla sinistra quello che con la destra si diceva volersi edifi- 
care, e i tristi spettacoli de’ quali Roma e I|’Italia tutta sono state teatro 
in questi ultimi giorni hanno rivelato quanto avanti é gia arrivata l’opera 
di tale distruzione. La triste necessita psicologica e i solenni insegnamenti 
della storia dicono tutto quello che i paesi e i popoli, anche i migliori 
ne hanno a temere. 

E la divina benignissima Provvidenza ha destinato la gloria, l’edifica- 
zione, la gioia dell’odierno decreto proprio a questo Nostro triste e addo- 
lorato genetliaco, perché ne avessimo, come ne abbiamo, qualche conso- 
lazione e qualche compenso al dolore gravissimo che ieri Ci colpiva, in 
questa Nostra Roma e in tutta Italia, in quello che avevamo ed abbiamo 
di pid prezioso e di pit caro: l’Azione Cattolica, e nelle parti sue pit 
squisitamente care e preziose: le Associazioni e Federazioni giovanili e 
universitarie. 

Avendo Noi notoriamente il diritto e il dovere di richiamarCi ad un 
Trattato e ad un Concordato contro eventuali inadempienze e unilaterali 
arbitrii, ne viene al mondo intero e segnatamente al mondo cattolico il 
diritto di sapere che Noi non abbiamo mancato di fare il dovuto richiamo: 
i relativi passi sono in corso. Ma né questo, né altro mai pud trattenere il 
Vescovo di Roma ed il Primate d’Italia ch’egli non protesti subito, altis- 
simamente contro quello che in Roma e in tutta Italia 6 avvenuto e contro 
il modo onde lo si é fatto avvenire. 

Lo dicevamo ieri sera ai figli di Don Bosco —venuti a trovarCi, i 
buoni e cari figli, pel compleanno —lo ripetiamo a voi, diletti figli, ed al 
mondo: si pud domandar(Ci la vita, non il silenzio, quando si fa scempio di 
quello che forma la predilezione notissima del cuor Nostro e del Cuore di 
quel Dio del quale teniamo le veci. 

Scempio, diciamo, perché, preparata e lasciata indisturbatamente pre- 
pararsi, dove non passa inosservato e incensurato l’ultimo bollettino par- 
rocchiale, prima da una campagna di stampa a base di invenzioni, di irri- 
verenze e di calunnie, poi da una campagna di piazza e di strada, fatta di 
irriverenze e di indecenze, di sopraffazioni e di violenze, non rare volte 
cruente, bene spesso di molti contro pochi e sempre inermi figli Nostri e 
figlie ancora; cosi preparata, si scatenava ieri sulle Nostre Associazioni e 
Federazioni giovanili di Azione Cattolica, in Roma e in tutta Italia, con 
dolorosa sorpresa di tutti e pid Nostra, una vera tempesta di invasioni, 
occupazioni, sequestri e manomissioni, «in ossequio —come si disse — 
ad ordini del superiore governo », mentre proprio la sera prima si faceva 
dichiarare al Nostro Nunzio che nulla si aveva a dirgli. 

Credevamo e crediamo di meritare meglio. 

Basti richiamare alcune poche date: nella prima Nostra Enciclica Noi 
i primi abbiamo steso la mano paternamente amica auspicando Noi primi 
Vora della conciliazione e della pace; anche in seguito non mancammo di 
indicarne le vie, e di mostrare anche in iscritto e con messaggi la Nostra 
buona e conciliativa volonta; nella Enciclica Casti connubii abbiamo fatto 
onore all’Italia ed al suo Governo ricordando l’opera concordataria circa 

il matrimonio; chiudendo la Nostra recente nota Lettera al Cardinale di 
Milano un’altra volta abbiamo steso la mano paterna desiderosa di mutua 
cooperazione a tutti proficua; nella Enciclica Quadragesimo anno tutti 
hanno facilmenté riconosciuto un cenno di benevola attenzione agli ordi- 
namenti sindacali e corporativi italiani. Sa ormai tutto il mondo come 
fummo trattati e proprio in quello che tanto Ci sta a cuore, e dicui abbiamo 
tante volte assicurato espressamente, e garantendone, l’essere e l’agire 
religioso e non politico. 

Non vogliamo aggiungere se non poche parole ai Nostri cari giovani 
cosi duramente colpiti. 

Dice il sacro Testo, degli Apostoli e proprio quando venivano scacciati: 
« Ibant gaudentes... quoniam digni habiti sunt pro Nomine Iesu contume- 
liam pati »: parole sublimissime. Dopo quello che ripetutamente ed anche 
solennemente abbiamo detto delle attinenze della Azione Cattolica con la 
Gerarchia, che é a dire con la Chiesa, che 6 a dire con Gest Cristo stesso, 
non é dubbio che anche voi, giovani carissimi, gioia Nostra e Nostro santo 
paterno orgoglio, potete e dovete andare lieti e fieri d’aver sofferto per la 
Chiesa, per il Papa, per Gest Cristo stesso. Superfluo dunque dire a voi, 
dopo tal prova: « Nolite timere »; pit superfluo oggi, mentre Gest stesso 
nel santo Vangelo ci dice: « Ego vobiscum sum omnibus diebus usque ad 
consummationem saeculi ». 

Ed ora che farete? Avete i vostri Vescovi, i vostri Parroci, i Pastori 
delle anime vostre. Essi vi amano, perché voi amate Gest Cristo e il 
suo Vicario; perché voi li amate e siete i loro aiuti nell’apostolato. Sotto 
la loro guida continuate l’opera della vostra sempre piti perfetta formazione 
spirituale, e del vostro apostolato ausiliario, pur sottostando con cristiana 
disciplina e dignita alle esteriori imposizioni; pensando che per la Chiesa, 
per la Gerarchia, per il Vicario di Cristo e per Gest Cristo stesso voi rima- 
nete quello che la Chiesa e il Vicario di Gest Cristo vi hanno dato e vi danno 
di essere e che nessun umano potere pud togliervi: i collaboratori nell’apo- 
stolato gerarchico; aspettando cosi che la divina Misericordia rifaccia suo- 
nare l’ora della pace. 

Che farete ora e sempre? Quello che facciamo e Ci proponiamo di fare 
Noi, e come oggi la Chiesa segnatamente ci insegna nel linguaggio della 
odierna liturgia: tutto un insegnamento di mitezza, di misericordia, di 
perdono; proprio secondo il divino mandato: « Orate pro calumniantibus 
vos; orate pro persequentibus vos »; « orate », pregate che Dio non li puni- 
sca con la sua Giustizia, ma con la sua Misericordia li perdoni, continui a 
beneficarli, li converta, perché essi con Noi e Noi con essi possiamo tutti 
lavorare alla gloria di Dio ed al vero bene degli uomini. 

Non possiamo non aggiungere una parola di vivo ringraziamento ai 
tanti che dall’Italia e da altri vicini e lontani paesi Ci hanno rivolto espres- 
sioni di filiale partecipazione al Nostro presente cordoglio; particolar- 
mente gradite quelle inviateci da estere organizzazioni giovanili di Azione 
Cattolica, tanto pid penosamente sorprese di quello che qui avviene, 
quanto meglio consapevoli delle finalité altamente religiose dell’Azione 
Cattolica, le stesse in tutti i paesi. 

ACTA SS. CONGREGATIONUM 


SUPREMA SACRA CONGREGATIO 8. OFFICH 


NOTIFICATIO 


E stato pubblicato in questi giorni il libro: 


Alberto Del Fante: A Padre Pio di Pietralcina, l Araldo del Signore. Bologna, 
Galleri, editore, 1931 (pagine 513 con illustrazioni). 


Per norma dei fedeli, la Suprema Sacra Congregazione del S. Offizio 
dichiara e fa noto che la detta pubblicazione, trattando anche di pretesi 
miracoli e di altri fatti straordinari, a’ termini del canone 1399, 5° del 
Codice di diritto canonico, 6 ipso iure proibita; e cade quindi senz’altro 
sotto il disposto del precedente canone 1398 §1, di modo che-non pud né 
stamparsi, né leggersi, né ritenersi, né vendersi, né tradursi in altre lingue, 
né comunque comunicarsi con altri. 

In questa occasione, la medesima Suprema Sacra Congregazione .crede 
opportuno di richiamare alla memoria dei fedeli le precedenti sue dichia- 
razioni ed istruzioni relative ai sunnominato Padre, che si trovano pubbli- 
cate nel Bollettino Ufficiale della Santa Sede, Acta Apostolicae Sedis 
volume XV (pag. 356) e volume XVI (pag. 368), perché i fedeli sappiano 
essere loro dovere di astenersi dall’andar a visitarlo, o mantenere con lui 
relazioni anche semplicemente epistolari. 

Dato a Roma dal Palazzo del S. Offizio, 22 Maggio 1931. 


A. Subrizi, Notaro della Suprema Sacra Cong. del 8. Offizio. 
L. 8. 

SACRA CONGREGATIO CONSISTORIALIS 


I 
PROVISIO ECCLESIARUM 


Sanctissimus Dominus Noster Pius divina Providentia Papa XI, 
successivis decretis Sacrae Congregationis Consistorialis, singulas quae se- 
quuntur Ecclesias de novo Pastore dignatus est providere, nimirum: 


8 Februarii 1931. — Titulari episcopali ecclesiae Agathopolitanae 
praefecit R. P. D. Iosephum Mariétan, hactenus Episcopum tit. Bethlee- 
mitanum. 

3 Marti. — Titulari archiepiscopali Ecclesiae Methymnaeae, R. P. D. 
Aemilium Lisson, hactenus Archiepiscopum Limanum. 

28 Aprilis. — Titulari episcopali Ecclesiae Nevensi, R. D. Patricium 
Iosephum Farrelly, quem constituit Coadiutorem cum iure futurae suc- 
cessionis R. P. D. Ioannis Carroll, Episcopi Lismorensis. 

— Titulari episcopali Ecclesiae Letopolitanae, R. D. Aemilium Cecco, 
e Pia Societate Taurinensi a Sancto Ioseph, quem deputavit Vicarium 
Apostolicum de Napo. 

30 Aprilis. — Cathedrali Egclesiae de Conceptione et de Chaco, R. P. 
Aemilium Sosa Gaona, e So¢ietate S. Francisci Salesii. 

5 Maii.— Cathedrali Bcclesiae Anagninae, R. P. D. Attilium Adinolfi, 
hactenus Episcopum Triventinum. 

8 Mati.— Titulari episcopali Ecclesiae Thevestinae, R. D. Aristidem 
Araujo Porto, parochum in archidioecesi Mariannensi, quem constituit 
Coadiutorem cum iure futurae successionis R. P. D. Ioannis Antonii 
Pimenta, Episcopi Montisclarensis. _ 

9 Maii.— Cathedrali Ecclesiae Brictinoriensi, R. D. Franciscum Gar- 
dini, Archipresbyterum parochum oppidi Alfonsine, dioecesis Faventinae. 

16 Maii. — Archiepiscopali Ecclesiae Anconitanae cui adnexus est titu- 
lus Ecclesiae Numanensis, R. P. D. Marium Giardini, hactenus Archie- 
piscopum titularem Edessenum. 

27 Mati. — Titulari archiepiscopali Ecclesiae Mitylenensi, R. P. D. 
Ernestum Sena de Oliveira, parochum in civitate Lisbonensi; ac 

— Titulari episcopali Ecclesiae Vatarbensi, R. D. Ioannem da Silva 
Campos Neves, Canonicum capituli cathedralis Conimbricensis : quos ambos 

constituit Auxiliares Emi P. D. Emmanuelis Gongalvez Cerejeira, Patriar- 
chae Lisbonensis. . . 

28 Maii.— Archiepiscopali Ecclesiae Rossanensi, R. D. Dominicum 
Marsiglia, Canonicum Ecclesiae metropolitanae Beneventanae eiusdemque 
archidioecesis Delegatum archiepiscopalem. 


Il 
DESIGNATIO ORDINARIT PRO APPELLATIONE 


Tuxta can. 1594 § 2 Codicis iuris canonici, Archiepiscopus Paderbor- 
nensis designavit pro appellatione in secunda instantia tribunal Ordinarii 
Fuldensis. Quam designationem SSmus D. N. rescripto Sacrae Congrega- 
tionis Consistorialis diei 18 Maii 1931 adprobavit. 


SACRA CONGREGATIO CONCILI 


S. IACOBI DE VENEZUELA Et ALIARUM 
DE VICARIO GENERALI AC CAPITULARI 


In plenario conventu Emorum Patrum huius Sacrae Congregationis 
Concilii, die 9 Maii 1931 habito, proposita sunt, inter alia, dirimenda quae 
sequuntur dubia: 

I. «An vi praecedentiae Vicario generali competant iura et officia, 
de quibus in canone 397; 

II. «An vi praecedentiae Vicarius generalis canonicus eximatur a 
munere adsistendi Episcopo in Missis aliisque functionibus pontificalibus; 

III. « An Vicario capitulari, vi muneris, competat ius et officium pera- 
gendi functiones sacras in sollemnioribus anni festivitatibus, de quibus 
in canone 397, n. 1 ». 

Porro iidem Emi Patres ad tria relata dubia respondendum censuerunt: 
Negative. 

Hane autem resolutionem Ssmus Dominus Pius Pp. XI in audientia 
diei 10 insequentis, infrascripto Secretario concessa, approbare et confir- 
mare dignatus est. 

Datum Romae, ex Secretaria eiusdem Sacrae OCongregationis, die 
10 Maii 1931. 


I. CARD. SERAFINI, Praefectus. 
L. 


I. Bruno, Seeretarius. 

ACTA TRIBUNALIUM 


SACRA ROMANA ROTA 


Citatio edictalis 
MARIANOPOLITANA 
NULLITATIS MATRIMONII (VIAU-CHARLEBOIS) 


Cum ignoretur locus actualis commorationis Hadriani Charlebois, in 
causa conventi, eundem citamus ad comparendun, sive per se, sive per 
procuratorem legitime constitutum, in sede Tribunalis S. R. Rotae (Roma, 
via della Dataria, 94) die 5 Augusti 1931, hora 12, ad concordandum de 
dubio disputando, vel infrascripto subscribendum, et ad diem designan- 
dam qua habebitur Turnus Rotalis pro causae definitione: 


An sententia Rotalis diet 11 Martii 1930 confirmanda vel infirmanda 
sit in casu. 
Ordinarii locorum, parochi, sacerdotes et fideles quicumque notitiam 


habentes de loco commorationis praedicti Hadriani Charlebois curare 
debent, ut de hac edictali citatione ipse moneatur. * 


L. S. 
Ex Cancellaria Tribunalis S. R. Rotae, die 26 Maii 1931. 
Adv. T. Tani, Notarius. 


M. Massimi, Decanus, Ponene. 


* Etant inconnu le lieu de la demeure actuelle de Mr. Hadrien Charlebois 
défendeur en cette cause, Nous le citons 4 comparaitre, par propre personne, 
ou par un procureur légitimement constitué, au siége du Tribunal de la 
S. Rote Romaine (Roma, Via della Dataria, n. 94), 5 Aofit 1931, 4 12 heures, 
pour concorder ou souscrire le doute ci-dessous rapporté, et fixer le jour de la 
cause devant la Rote. 


Doit-on confirmer ou casser la sentence Rotale du 11 Mars 1930 dans 
cette cause ? 


Les Ordinaires des lieux, les curés, les prétres, les fidéles ayant connais- 
sance du lieu de la résidence du dit Ms. Hadrien Charlebois devront, dans 
la mesure du possible, l’avertir de la présente citation. 

APPENDIX 


VICARIATUS URBIS 


Citatio edictalis 
ROMANA 


NULLITATIS MATRIMONII (DAMASSO-JACOBS DE PAIVA) 


Cum ignoretur locus actualis commorationis sedicentis Jacobs De 
Paiva Isidori seu Esidor, Samuelis, Ismaelis, in civitate Riberao Preto 
(dioec. S. Pauli in Brasilia) die 18 Octobris a. 1892, uti asseritur, nati, 
in causa viri conventi,eumdem citamus ad comparendum, sive per se, 
sive per procuratorem legitime constitutum, coram infrascripto Officiali 
Curiae in sede Tribunalis Vicariatus Urbis, (Roma, Piazza della Pigna 
12), die 15 lulii a. 1931, hora 12, ad manifestandam suam voluntatem 
circa actionem nullitatis matrimonii ab eius uxore Magdalena Damasso 
promotam; cum monitione quod, si non compareat, contumax declarari 
potest, et, contumucia declarata, servatis servandis, procedetur usque 
ad sententiam definitivam eiusque exsecutionem. 

Quicumque notitiam habeant de loco actualis commorationis prae- 
dicti viri conventi, curent ut de hac edictali citatione ipse moneatur. * 


L. & S. Ioseph Candidori, Officialis. - 


losephus Ferretto, Cancellarius. 


* Etant inconnu le lieu ‘de la demeure actuelle de Monsieur Jacobs De 
Paiva Isidor ou Esidor, Samuel, Ismael, né, on dit, 4 Riberéo Preto, défendeur 
en cette cause, par le présent édit nous le citouns 4 comparaitre, par propre 
personne, ou par un procureur légitimement constitué, au Siége du Tribunal 
du Vicariat de Rome (Piazza della Pigna N. 12) le 15 Juillet 1931, 4 12 heures 
du matin, pour manifester sa volonté au sujet de l’action de nullité de son 
mariage, promue contre lui par son épouse, Magdaléne Damasso; et nous 
lavertissons que s’il ne se présentait pas, il sera déclaré contumace et on 
agira en son absence. 

Toute personne qui ait connaissance de la résidence actuelle de Monsieur 
Jacobs De Paiva est priée de bien vouloir, autant qu’il est possible, faire 
parvenir 4 ce Monsieur la nouvelle de cette citation. 


| 

DIARIUM ROMANAE CURIAE 


Sabato, 2 Maggio, la Santita di Nostro Signore ha rice- 
vuto in solenne Udienza 8. E. il Sig. Dottor ALEssANDRO 
De Lira, Ambasciatore Straordinario e Plenipotenziario 
della Repubblica del Chile, per la presentazione delle Let- 
tere Credenziali. 


SACRA CONGREGAZIONE DEI RITI 


Martedi, 5 Maggio 1931, nel Palazzo Apostolico Vaticano si é tenuta la 
Congregazione Antipreparatoria su le virti del Servo di Dio Domenico Savio, 
giovane alunno dell’Oratorio Salesiano del B. G. Bosco, nella quale gli Emi 
Cardinali, i Revmhi Consultori ed i Prelati, componenti la Sacra Congregazione 
dei Riti, hanno dato il loro voto. 


Martedi, 12 Maggio 1931, nel Palazzo S. Callisto, presso l’Emo Cardinale 
Bisleti, Relatore della Causa della Ven. Serva di Dio Filippa Duchesne, ha 
avuto luogo la Congregazione Antipreparatoria su le virti della stessa Ven. 
Serva di Dio, con l’intervento dei Revmi Prelati e Consultori teologi, compo- 
nenti la Sacra Congregazione dei Riti, i quali hanno dato il loro voto. 


Martedi, 19 Maggio, nel Palazzo Apostolico Vaticano, all’augusta presenza 
del S. Padre, ha avuto luogo la Congregazione Generale ‘su le virti esercitate 
in grado eroico dal ven. Servo di Dio Glicerio Landriani, Novizio della Con- 
gregazione dei Chierici Regolari poveri della Madre di Dio, delle Scuole Pie. 
I Rmi Padri Consultori teologi, i Prelati e gli Emi Signori Cardinali compo- 
nenti la Sacra Congregazione dei Riti vi sono intervenuti e hanno dato il 
proprio voto. 


SEGRETERIA DI STATO 


NOMINE 
Con Biglietto della Segreteria di Stato del 20 Maggio, il Santo Padre si 
é degnato di nominare il Rmho P. Francesco Ferraironi, Procuratore generale 
della Congregazione dei Chierici Regolari Minori della Madre di Dio, Consul- 
tore della Sacra Congregazione di Propaganda Fide. 


Con Brevi apostolici il Santo Padre Pio XI, felicemente regnante, si é 
degnato di nominare: 

22 Aprile 1931. L’Emo Sig. Cardinale Francesco Marchetti Selvaggiani, 

Protettore dell’Istituto delle Suore dello Spirito 

Santo e di Maria Immacolata (S. Antonio, Texas). 

25 Aprile 1931. L’Emo Sig. Cardinale Francesco Marchetti Selvaggiani, 
Protettore dell’Istituto delle Povere Suore Scola- 
stiche di S. Francesco di Wécklabruk (Linz). 

Maggio »  L’Emo Sig. Cardinale Giulio Serafini, Protettore dell’ Isti- 
tuto det Fratelli di Nostra Signora di Lourdes 
(Oostacker, Gand). 

8 » » L’ Emo Sig. Cardinale Alessio Enrico Lépicier, Protettore 

della Congregazione di Nostra Signora del Rosario 
(Pont de Beauvoisin, [Isére], Grenoble). 


LN) 


» + »  L’Emo Sig. Cardinale Alessio Enrico Lépicier, Protettore 
della Congregazione delle Suore di Santa Clotilde 
(Parigi). 

9 »  L’ Emo Sig. Cardinale Francesco Marchetti Selvaggiani, 
Vicario Generale di Roma e distretto. 

16 » » L’Emo Sig. Cardinale Alessio Enrico Lépicier, Protettore 


dell’ Istituto delle Suore Francescane dell’Imma- 
colata Concezione (Lons-le-Saunier, Saint-Claude). 

17 » » L’Emo Sig. Cardinale Francesco Marchetti Selvaggiani, 
Protettore della Congregazione delle Sorelle del 
Terz’Ordine Regolare di S. Francesco, dette Figlie 
della Misericordia (Majorca). 


Vescovi Assistenti al Soglio Pontificio: 


18 Aprile 1931. Monsig. Anatolio Nowak, Vescovo di Presmilia dei Latini. 
6 Maggio » Monsig. Giuseppe Palica, Arcivescovo titolare di Filippi. 


Protonotarii Apostolici ad instar participantium: 


21 Novembre 1930. Monsig. Daniele Zomora, della diocesi di Alba Julia. 

18 Aprile 1931. Monsig. Decio Botti (Roma). 

» » » Monsig. Cesare Pecorari (Roma). 

25 » »  Monsig. Maurizio Vaes (Roma). 

13 Maggio » Monsig. Viadimiro Ghika, dell’archidiocesi di Bukarest. 


Prelati Domestici di S. S.: 
30 Marzo 1931. Monsig. Giacomo Giuseppe Redmond, dell’archidiocesi di 


Liverpool. 

25 Aprile »  Monsig. Alberto Leuné, dell’archidiocesi di Colonia. 

» » »  Monsig. Enrico Engels, della medesima archidiocesi. 

27 » »  Monsig. Claudio Poyet, della diocesi di Parana. 

» » »  Monsig. Giovanni Battista Cafferata, della diocesi della 
Spezia. 


» » »  Monsig. Lorenzo Taramaschi, della medesima diocesi. 

Monsig. Pasquale Chiappari, della medesima diocesi. 
Monsig. Francesco Olgiati, dell’archidiocesi di Milano. 
Monsig. Maurizio Maria De Baets, della diocesi di Gand. 
Monsig. Francesco de Mello y Souza, dell’archidiocesi di 
Rio de Janeiro. 
Monsig. Roberto C. Maguire, dell’archidiocesi di Chicago. 
Monsig. Guglielmo Cahill, della medesima archidiocesi. 
Monsig. Guglielmo H. Griffin, della medesima archidiocesi. 
Monsig. Carlo A. Hickey, dell’archidiocesi di Cincinnati. 
Monsig. Guglielmo Cooke, della medesima archidiocesi. 
Monsig. Giuseppe Dionigi Fisch, della medesima archidio- 
cesi. 
Monsig. Tommaso Martino O’ Connel, della medesima archi- 
diocesi. 
Monsig. Giuseppe Soares Machado, della diocesi di Taubaté. 
Monsig. Arygario Stoff, della diocesi di Warmia. 


NECROLOGIO 


Emo Sig. Cardinale PompiLs, Vescovo suburbicario 
di Velletri, Vicario generale di Sua Santita per 
la citta di Roma e suo distretto, Arciprete della 
arcibasilica Lateranense. 

Monsig.’Giuseppe Lagumina, Vescovo tit. di Carpato. 

Monsig. Everardo Ter Laak, Vescovo tit. di Parecopoli. 

Monsig. Prospero Paris, Vescovo tit. di Silando. 

Monsig. Giuseppe Benedetto Martins Ribeiro, Vescovo di 
Coccino. 

Emo Sig. Cardinale Rammonpo M. Rovuteav, del titolo di 
S. Pietro in Montorio, Arcivescovo di Quebec. 

‘MARTYROLOGIUM ROMANUM 


Gregorii Papae iussu editum, Urbant Vil et Clementis X auctoritate recognitum 
ac deinde a. MDCCXLIX Benedicti XIV opera ac studio émendatum. et auctam. 


Secunda. post typicam editio, iuxta primam a typica editionem a. 
_ dicto Papa XV adprobatam, propriis recentium ‘sanctorum officioramque elogiis expleta, . 
Sacrae Rituum. Congregationis curis impressa, - Typis Polyglottis Vaticanis, MDCOCCXXX. 


Rditio (em. in charta et levicata et charaetere 


fol. axx1v-566. 
Romae L. 9% — In Italia 97,50 Apud exteros. L, 
Volurmén partim corio, partim linteo anglieo contectum. sectione folioram rubra: 
Romae L. 40 — In Italia 42,50 Apud exteros 


Eattio in-4° (cm. 29 X 20 '/,), in charta manufacta et charactere rubro nigro, fol, 


Romae_ L. 70— In Halia, L. 72,50 ~Apud exteros. L, 82 
Volumen partim corio, partim linteo anglico contectum sectione foliorum rubra: - 
Romae L. 90— In Italia 92,50 Apud exteros L. 108 


MAR TIROLOGIO. R 


Nuova edizione italiana tradotta dall’wltima edizione latina Vaticana del 1990. In-8, 
_ pp. xvi-400, stampa in nero e rosso, carta buona ben satinata. ° 


In Roma L. 2 — Tn Italia L. 23 — Per lestero L. 27 — 
Legato in pelle e tela nera, angoli in pelle, titolo, taglio rosso: 


In Roma ‘L. 33 — In Italia L. 34,50 Per l’estero L. 39 — 
| 
RITUALE ROMANUM. Editio typica. Carta indiana., Luce 


della stampa mm. 125X76. Pesd gr. $40. In-18 Stampa rosso-nero, 


con riquadratura rossa alle pagine..-— Sciolto. . . 19— 
(A)> Legato in ‘tela nera, taglio rosso e busta... 
~ (B) Legato in tela nera, taglio.dorato busta. . 
— (CG) Legato in pelle zigrino nera, taglio rosso busta. . 
— (D) Legato in pelle zigrino nera, taglio dorato-e busta. . . . . . 33— 35—: 


RITUALE ROMANUM. Editio post typicam. 


Luce della*stampa mm. 16698, Peso gr. 290. In-120. TOsso- A 
nero con riquadratura rossa. Carta indiana. - Sciolto 2% — 28,75° 


~ (A) Legato-in' tela nera, taglio rosso e busta... 30 — 
— (B). Legato in tela nera, taglio dorato e busta. . BH 
~ (C) Legato in pelle zigrino nera, taglio rosso e busta’. . B— 


— (D)- Legato in pelle zigrino nera, faglio dorato.e busta . .. . 


RITUALE PARVUM cum form ulis. 


Luce della’ stampa .nm. 190X71. Stampa in hero.con rubriche 


corsivo, riquadratura alle pagine; pp. 930. - Sciolto 3.50 4,95 
--(A) ‘Legato in tela, taglio rosso... 6,50° 7,60 


_,Propagands Fide descriptas, STATISTICA... 

MISCELLANEA AGOSTINIANA 


TESTI E STUDI a cura dell’Ordine. Eremitano di S. Ago- 
stino nel XV centenario dalla morte del Santo Dottore. 
- Volume SANCTI. AUGUSTINI SERMONES POST 
MAURINOS REPERTI probatae dumtaxat auctoritatis. 
Nunc primum disquisiti, unum collecti et codicum 
fide instaurati. - Studio ac diligentia D. Garant Morin, 0. - 
Typis Polyglottis Vaticanis, mcmxxx. In-8, pp. 
Romae L. 150 — In Italia L. 163 — Apud-exteros L.162 — 
BIBLIORUM SACRORUM tuxta vaigatam 

NOVA EDITIO, breviario perpetuo et concordantiis aucta, adnotatis 
etiam locis, qui in monumentis. Fidei soliemnioribus et in Liturgia 


Romana usurpari consueverunt: - Curayit ALOISIUS GRAMATICA 
et nunc typis Vaticanis iterum impressit, in-8°, pp. xv1-1186. 

(A) In charta indico-eburnea, religatum linteo, titulo aureo (gr. 850) 

(B) In charta indico-alba, religatum linteo, titulo aureo (gr. 900) 

(C) {n charta tenaci, religatum linteo, titulo aureo (gr. 1830) 


Leonis. Pp. XIII, Litterae Encyclicae: De conditione opificum. « Rerum 


Sanctissimi Domini Nostri Pn divina Providentia Papae X1, Litterae 
Encyclicae: De ordine sociali instaurando et ad evangelicae legis 
normam perficiendo in annum XL post editas Leonis XIll Litteras 
Encyclicas < Rerum novarum> « Quadragesimo anno expleto >» 


Lettera Enciclica de] Santissimo Signor-Nostro Pio per divina Provvi- 
denza Papa XI: Della ristaurazione dell’ordine sociale in piena 
conformita con le norme della legge evangelica, nella ricorrenza 
del XL anniversario dell’Enciclica « Rerum novarum »'di Leone XIll 


Lettre Encyclique de Sa Saintet4 Pir XI par Ja divine Providence Pape: 
Sur la restauration de ordre social én pleine conformité ayec 
les préceptes de ’Evangile, & occasion du anniver- 
saire de l’Encyclique « Rerum novarum >.. 


Encyclical Letter of His Holiness Pros XI by divine Providence pips: 
On reconstructing the social order and perfecting it conformably 
to the precepts of the Gospel, in commemoration of the fortieth 
anniversary of the encyclical « Rerum novarum >. 


Rundscnreiben unserer Heiligen Vaters Pius XI. Durch Gottes 
Papst: Uber die gesellschaftliche ordnung ihre wiederhersteliung 
und ihre vollendung nach dem heilsplan der frohbotschaft zum 40. 
jahrestag des rundschreibens Leo’s XH... «Rerum novarum >. 


Carta Enciclica de Nuestro Santisimo Padre Pio por la divina Provi- 
dencia Papa XI: Sobre la restauracién del orden social en per- 
fecta conformidad con fa ley evangélica, al celebrarse el 40° ani- 
versario de la Enciclica «Rerum novarum > de Le6n 


Carta Enciclica de Sua Santidade Pio pela divina Providencia Papa XI: 
Sébre a restauracdo e aperfeigoamento da ordem Social em con-— 
formidade com a lei evangélica no XL. aniversério da st de 
Leao XII «Rerum novaram > 


Enucyklika Jego Svigtobliwoéci Piusa XI z 
Veneunt Romae apud Officialis 

